Аллоҳ суратларингизга ва молу дунёларингизга назар қилмайди...\n12:32 / 15.03.2017 3799 pdf Ўқиш режими + -\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам дедилар: «Албатта, Аллоҳ суратларингизга ва молу дунёларингизга назар қилмайди. Лекин қалбларингизга ва амалларингизга назар қилади». Муслим ва Ибн Можа ривоят қилишган.\nАбу Ҳурайра розияллоҳу анҳудан ривоят қилинаётган ушбу ҳадиси шарифда инсонларнинг қадр-қиммати Аллоҳ томонидан қандай ўлчаниши ҳақида гап кетмокда. Аллоҳ таолонинг раҳмат назарига муяссар бўлиш учун нималарга эътибор бериш керагу ва аксинча, нималарга эътибор беришнинг кераги йўқлиги кўрсатилмоқда.\nҲиндларда олий диний табақадан туғилганлар, яҳудийларда яҳудий бўлиб туғилганлар энг яхши одам ҳисобланган. Қолганларга уларнинг малайлари деб қаралган.\nХудосизлар жамиятида эса иймонсиз бўлса-да, давлатга кўп фойда келтирган одам қадрланган ва ҳоказо.\nШу билан бирга, инсон қадрининг одамлар ўйлаб чиқарган ўлчовлари ичида турли тузум ва фикрларни умумлаштириб турувчи нарсалар ҳам бўлган. Кишининг сурати ва мол-мулки ана шу жумлага киради. Ҳар бир инсонда аслида чиройли сурат ва мол-дунёга иштиёқ бўлади. Исломий тарбия эса ўша иштиёқни меъёрга солиб, тўғри йўлга йўллаб туради. Исломий тарбия бўлмаган жойда бу иштиёқ меъёрдан чиқади, мафкурага айланиб, одамлар уларнинг ташқи суратлари, қўлларидаги мол-мулкларига қараб қадрланадиган бўлиб қолади.\nИслом инсон қадрини бундай адолатсиз шаклда ўлчашга қадимда ҳам қарши эди, ҳозир ҳам қарши. Ислом назарида ҳусну жамол ва мол-дунё ҳаётнинг моҳияти эмас, балки ҳаётнинг бир василаси, холос.\nИсломда инсоннинг қадр-қиммати қалбининг поклиги, ундаги иймон-ихлос ва қилган яхши амаллари билан ўлчанади. Ислом назарида қалби пок, иймонли инсон дунёдаги барча гўзал суратлардан гўзалдир, мўмин инсоннинг солиҳ амали дунёдаги барча молу дунёдан устундир.\nАллоҳ таоло инсонни ташқи суратига қараб эмас, қалбининг поклигига қараб баҳолайди.\nАллоҳ таоло инсонни молу дунёсига қараб эмас, солиҳ амалига қараб такдирлайди.\nИнсон қадрини ўлчашнинг ана шу илоҳий мезонлари ишга солингандагина, инсонлар ўзларининг ҳақиқий қадрларини топадилар. Ана шунда ҳар бир инсон иложи борича қалбини поклашга, солиҳ амал қилишга интиладиган бўлади. Турли ўткинчи ҳою ҳаваслар, молу дунёга ҳирс кўйишлар ўз аҳамиятини йўқотади.\nАна ўша илоҳий, одил ўлчов туфайли қора танли қул Билол Ҳабаший инсон зоти мушарраф бўлмаган шарафга, яъни Каъбаи Муаззама устига чиқиб, илоҳий мадҳия - азон айтишга эришди.\nАна ўша илоҳий, одил ўлчов туфайли Мадинада қул қилиб сотилган Салмон Форсий розияллоҳу анҳу охирги замон Пайғамбарининг яқин маслаҳатчисига, аҳли байтига айланди. Пайғамбар соллаллоҳу алайҳи васаллам у киши ҳақларида: «Салмон биздан - аҳли Байтдан-дир», деб марҳамат қилдилар.\nАна ўша илоҳий, одил ўлчов туфайли Рум империясига қарши урушаётган мусулмонлар ўзларининг музокарадаги вакиллари сифатида асли қора қул бўлган Ато розияллоҳу анҳуни танладилар. У кишини кўрган румликларнинг бошлиқлари у кишининг хунуклиги ва зан-илигига ишора қилиб: «Биз бу одамни кўриб, қўрқиб кетяпмиз, бошқа тузукроқ вакилингиз йўқми?» дейишди.\nШунда мусулмонлар: «Ичимизда энг тузук ва яхшимиз шу. Агар буни кўриб қўрқаётган бўлсангиз, ишингиз тамом бўлибди. Чунки бизнинг орамизда бунга ўхшаганлар жуда кўп», дейишди.\nАна ўша илоҳий, одил ўлчов туфайли мусулмон стами Имом Бухорийни ўзининг ҳадисдаги амири деб, у кишининг китобларини Қуръони Каримдан кейинги энг саҳиҳ китоб деб эълон қилди ва ҳозиргача эъзозлаб келмоқда.\nАна ўша илоҳий, одил ўлчов туфайли Имом Термизий, Имом Насоий, Имом Замахшарий, Имом Абу Мансур Мотуридий ва бошқа юзлаб имомларимиз араб бўлмасалар-да, қалблари иймонли, ўзлари солиҳ амалли бўлганлари учун вафотларидан минг йилдан кўп вақт ўтгандан кейин ҳам Ислом уммати томонидан номлари эъзозлаб келинмоқца.\nХудди шундай гапларни Ибн Сино, Фаробий, Беруний, Хоразмий, Улуғбек каби кўплаб алломаларимиз ҳақида ҳам айтишимиз мумкин.\nИнсоният ҳалокатдан қутулиши учун, мусулмонлар мусибатдан чиқишлари учун юқоридаги ҳадисга қатъий амал қилишлари керак. Инсоннинг қадрини ўлчаш учун инсон ўзи тайёрлаган бузуқ тарозини эмас, Холиқи тайёрлаган одил тарозини ишлатиши лозим. Ана шундагина у ўз қалбини поклашга, солиҳ амаллар қилишга ўтади.\nШу мақомда яна билиб қўйиш лозимки, Ислом инсон қадрини унинг қалбига ва солиҳ амалига қараб ўлчар экан, ташқи гўзаллик ва молу дунёни ҳам инкор қилмайди. Чунки булар ҳам инсон учун зарур ва яхши нарса, аммо иймон ва солиҳ амал ўрнига ўта олмайдиган, кейинги ўриндаги нарсалардир. Улар инсон қадрини ўлчаш учун меъёр қи-либ олинадиган эмас, балки иймон ва солиҳ амаллар йўлида хизмат қилиши лозим бўлган нарсалардир.\nҲақиқий мўмин-мусулмон киши қалби иймон билан гўзал бўлган ҳолда, Аллоҳ берган моддий имкониятларни Аллоҳ кўрсатгандек ҳалол-пок йўлга сарфлаб, амали солиҳ ишлар қилиб яшайди. Молу дунёга чин дилдан муҳаббат қўйиб, ҳою ҳавасга берилиш мўмин-мусулмон учун ётдир.\n12:31 / 15.03.2017 2881\n12:32 / 15.03.2017 3566\nИлм талаб қилувчининг одоблари\nИлм талаб қилувчининг одоблари қуйидагилар1. Илм талаб қилувчи нафс поклигини ахлоқий разолат ва ёмон сифатлардан юқори қўймоғи лозим. Зотан, илм қалбнинг давоми...\n1851 12:20 / 15.03.2017\n1871 05:00 / 14.03.2017\n2894 12:24 / 15.03.2017\nСен мўминларга айт, кўзларини тийсинлар ва фаржларини сақласинлар. Ана шу улар учун покдир. Албатта, Аллоҳ нима ҳунар қилаётганларидан хабардордирrdquo Нур, 30. Ушбу давоми...\n2288 12:08 / 15.03.2017\n77388 11:56 / 10.10.2018


O‘zLiDeP депутати “Муғонча”даги алмисоқдан қолган транcформаторни алмаштиришга ёрдамлашади | O'zLiDeP\nO‘zLiDeP депутати “Муғонча”даги алмисоқдан қолган транcформаторни алмаштиришга ёрдамлашади\nO‘zLiDeP Бухоро вилоят Кенгаши Ромитан туман, “Муғонча” МФЙда сайёр қабул ўтказди. Унда партиянинг туман Кенгаши депутатлари Мустафо Ширинов ва Махфират Атоева партия туман Кенгаши фаоллари иштирок этди.\n— “Муғонча” маҳалласига қарашли Арабхона қишлоғи 250 та хонадон мавжуд, — дейди МФЙ раиси Шоди Нарзуллаев. — Қишлоқда 1 та алмисоқдан қолган трансформатор бор. 1 кун ишласа, 10 кун бузилиб ётади. Депутатлардан трансформаторни алмаштиришда амалий ёрдам беришларини сўрайман.\nМФЙ раисининг бу илтимоси партия депутатлари туман мутасадди идоралари билан ҳамкорлигида ҳал этиладиган бўлди.


«Ундан нимам кам!?» – Xiaomi ҳам 140 долларлик 5G-смартфонлар ваъда қиляпти - Terabayt.Uz\n«Ундан нимам кам!?» – Xiaomi ҳам 140 долларлик 5G-смартфонлар ваъда қиляпти\nКейинги йил бешинчи авлод уяли алоқа стандартини қўллаб-қувватловчи смартфонлар нархининг кескин пасайиши кутилмоқда. Зеро, MediaTek ўрта нарх тоифасига мансуб камида иккита 5G-процессор чиқаради, Qualcomm ҳам ундан қолишмаслиги аниқ.\nЎҚИНГ: Биринчи «ўлдириб бўлмас» 5G-смартфон энг кучли процессорга ҳам эга!\nКуни кеча Honor раҳбари мазкур бренд остида 280, 210 ва ҳатто 140 долларлик 5G-смартфонлар тайёрланишини айтган эди. Ҳамёнбоп смартфонлари билан машҳур бўлган Xiaomi ҳам бунга жим қараб тура олмади.\n«Хитойча Apple» бошлиғи Лей Цзунь (Lei Jun) фикрича, 2021 йилга бориб ҳақиқатан арзон 5G-смартфонлар бозорда кўпаяди. Xiaomi бу жараёндан четда турмайди ва 1000 юань (тахминан 140 АҚШ доллари) атрофидаги нархда ўз моделларини таклиф этади. Хитойда 5G технологиясига буткул ўтилиши эса яқин 3-4 йил ичида амалга ошади.\nШуни ҳам ёдда тутиш керакки, бу мамлакат 5G стандартини жорий этишда етакчилардан биридир. 2019 йил учинчи чорагининг ўзидаёқ «Осмон ости салтанати»да 500 000 донага яқин 5G-смартфон сотилган. Йилнинг якунида эса бу кўрсаткич миллиондан ошиши турган гап.\nҚолган мамлакатларда бешинчи авлод уяли алоқа тармоғига ўтиш Хитойдаги каби шиддат билан кечмаётган бўлса-да, олға интилаётганлар кўп. Ўзбекистонда эса бу борада Ucell уяли алоқа оператори биринчи бўлган, шунингдек, UZMOBILE ҳам 5G технологиясини синов тариқасида ишга туширган.\nЎҚИНГ: Хитойда стандарт iPhone 11’дан ҳам арзон iPhone 11 5G расман сотиляпти!\n#5G #5G тармоғи #Xiaomi #Android смартфон #Хитой # 5G смартфон #5G технологияси #5G-смартфони


АҚШ ҳукумати Ироқни Ал-Қоида террор тармоғи аъзоларига бошпана бераётганлик ҳамда улар учун трейнинглар ўтказаётганликда айблади.\nсентябр 26, 2002\nАҚШ президентининг хавфсизлик масалалари бўйича маслаҳатчиси Кондолиза Райснинг кечаги баёнотида АҚШ ва Буюк Британия ташқи ишлар вазирликлари БМТ Хавфсизлик кенгашининг Ироқ бўйича резолюцияси қабул қилиниши устида ишлаётганлари маълум қилинади. Резолюция лойиҳаси муҳокама учун жорий ҳафтада тақдим этилиши мумкин.\nБританияда ташқи ишлар вазири Жэк Строу БМТнинг Ироқ бўйича янги резолюцияси қабул қилинишини қўллаб–қувватлажагини билдирар экан, бироқ Ироққа қарши ҳарбий ҳаракатларни бошлаш учун БМТ резолюциясига эҳтиёж йўқ, деб таъкидлади.\nВашингтонда эса демократлар партияси республикачи Жорж Бушни Ироқ билан сиёсий ўйинлар олиб бораётганлик, аксил-террор урушдан нуфуз орттириш мақсадида фойдаланаётганликда айблади.\nРоссия президенти Владимир Путин БМТ Хавфсизлик кенгашининг Ироқ бўйича янги резолюциясига ҳожат йўқлигини таъкидлаб, илгари қабул қилинган резолюцияларга риоя қилиш кифоя, деди.\nХитой ташқи ишлар вазири вакили Цзян Кью Пекин Буюк Британиянинг Ироқ бўйича досьесини ўрганаётганини маълум қилар экан, БМТ инспекторларига Ироққа қайтишга тезда имконият яратиш лозимлигини таъкидлади.\nИроқ ҳукумати эса айни вақтда ҳужумларга қарши чиқаётганлар таянчини таъминлаш мақсадида ўз вакилларини хорижга юбормоқда. Ташқи ишлар вазири Нажи Сабрий бугун Теҳронда Эрон расмийлари билан учрашди. Ироқ бош вазир муовини Тариқ Азиз эса шанба куни Туркияга сафар қилади.


Таҳажжуд намози қачон ва қандай ўқилади?\nBy\tШайх Саидаҳмад Нуриддин on\t 11/28/2016 12 НАМОЗ ФАТВОЛАР\nОламлар Раббиси Аллоҳга ҳамду санолар бўлсин! Пайғамбаримиз Муҳаммад соллаллоҳу алайҳи ва саллам, у зотнинг барча оилалари ва асҳобларига Аллоҳнинг салом ва саловотлари бўлсин!\nТунги намоз (қиёмул-лайл ёхуд таҳажжуд) вақти хуфтон намозидан сўнг бошланиб, то субҳи содиқ чиққунга қадар давом этади. Шундай бўлсада, тунги намозни кечанинг охирги учдан бирида ўқиш афзалдир. Негаки, Аллоҳ табарока ва таоло бу вақтда дунё осмонига тушиб: “Бирон дуо қилгувчи борми, дуосини ижобат қилсам? Бирон истиғфор сўрагувчи борми, уни мағфират қилсам? Бирон тавба қилгувчи борми, тавбасини қабул қилсам?”, дейди ва бу ҳолат то субҳи содиққа қадар давом этади” [Муслим ва Аҳмад ривояти]. Кечанинг охирги учдан бирини билиш учун қуёш ботиши билан субҳи содиқ чиқиши ўртасидаги вақт ҳисобланади. Айтайлик, қуёш соат 18.30да ботади, субҳи содиқ эса соат 6.30да чиқади. Оралиқ вақт 12 соат. Бу вақтни учга бўлсак, демак, туннинг охирги учдан бир қисми 2.30 – 6.30 оралиққа тўғри келади. Баъзи уламолар туннинг охирги учдан бир қисмини аниқлаш учун хуфтон билан субҳи содиққача бўлган оралиқни учга бўлганлар. Агар юқоридаги фаразимизда хуфтон вақти соат 20.00да кирса, демак, кечанинг охирги учдан бир қисми 3.00 – 6.30 оралиққа тўғри келади. Умуман олганда кечанинг қай қисмида бўлса ҳам намоз ўқиса, тунда намоз ўқиганлик савобига муяссар бўлади, иншааллоҳ.\nТунги намоз миқдорига келсак, аслида Аллоҳ қодир қилганча намоз ўқийвериш жоиздир. Расулуллоҳ соллаллоҳу алайҳи ва саллам айтадилар: “Тунги намоз икки-икки ракаатдан ўқилади. Агар биронтангиз бомдод намозининг вақти кириб қолишидан қўрқса, у ҳолда бир ракаат ўқиб тугатсин, унгача ўқиганларига витр бўлади” [Муттафақун алайҳи]. Демак, инсон хоҳлаганча икки-икки ракаатдан ўқийвериб, охирида бир ракаат ўқиб тугатиши жоиз. Шундай бўлсада, тун намозини витр билан қўшиб ҳисоблаганда ўн бир ракаат ўқиш афзал. Чунки Расулуллоҳ соллаллоҳу алайҳи ва саллам шундай ўқиганлар. Ойша розияллоҳу анҳодан Расулуллоҳ соллаллоҳу алайҳи ва салламнинг рамазон ойидаги тунги намозлари тўғрисида сўралганда шундай жавоб берган: “Расулуллоҳ соллаллоҳу алайҳи ва саллам рамазонда ҳам, рамазондан бошқа ойларда ҳам ўн бир ракаатдан ортиқ тун намозини ўқимас эдилар…” [Бухорий ривояти]. Шунингдек, Ойша розияллоҳу анҳо бошқа бир ривоятда шундай дейди: “Расулуллоҳ соллаллоҳу алайҳи ва саллам тунда ўн уч ракааат намоз ўқир, бомдод азонини эшитсалар енгилгина икки ракаат бомдод суннатини ўқирдилар” [Муттафақун алайҳи].\nЖумҳур – кўпчилик уламоларнинг фикрига кўра, тунги намозни витр намози билан тугатиш фарз эмас, балки мустаҳабдир. Негаки, Расулуллоҳ соллаллоҳу алайҳи ва саллам: “Тунда ўқиган охирги намозларингиз витр бўлсин” [Муттафақун алайҳи], десаларда, бироқ Муслим Ойша розияллоҳу анҳодан ривоят қилган ҳадисда у зотнинг гоҳида витрдан сўнг ҳам ўтирган ҳолларида икки ракаат намоз ўқиганлари айтилади. Шунга кўра, тунги намозни витр билан тугатиш, яъни тунда ўқиладиган энг охирги намоз витр бўлиши вожиб эмас, балки мустаҳаб бўлади, валлоҳу аълам.\n “Қиёмул-лайл” дегани кечанинг маълум бир қисмини намоз, Қуръон тиловати, зикр каби ибодатлар билан ўтказиш демакдир. “Таҳажжуд” сўзидан эса хусусан тунда ўқиладиган намоз ёки тунда уйқудан уйғониб ўқиладиган намоз назарда тутилади. Демак, қиёмул-лайл таҳажжудга нисбатан умумийроқ маънони ифода этади. Негаки, қиёмул-лайл хоҳ уйқудан олдин бўлсин, хоҳ кейин бўлсин, намоз ўқиш ва бошқа ибодат турларини ҳам ўз ичига олса, таҳажжуд эса фақат тунда уйқудан уйғониб ўқиладиган намоз ёхуд уйқудан олдин ёки кейин бўлишидан қатъий назар хусусан намоз ўқишга ишлатилади.\n Витр намози ҳақида маълумот олиш учун саҳифамиздаги қуйидаги рукнларга мурожаат қилишингиз мумкин: (Фатволар/Намоз/Витр намозини ўқиш тартиби ҳақида).\nAvvalgi maqolaАроқ сотиш ҳаромлиги\nKeyingi maqola Усмон розияллоҳу анҳу жиҳод майдонларида (3)\nДилафруз 08/13/2017 02:37\nАссалому Алекум Хуфтон номозини ман 6 ракат укийман бугун эшитишимча Хуфтон номози 9 ракат укилар экан 3 ракат Витр Вожиб хам Хуфтон номозига кирадими. Жавоб учун олдиндан рахмат\nIxlosOrg 08/14/2017 12:33\nҲурматли Дилафруз, хуфтон намози тўрт ракаатдан иборат. Бу тўрт ракаат хуфтон беш маҳал ўқилиши фарз қилинган намозларнинг биридир. Бу тўрт ракаатдан сўнг икки ракаат нафл ва уч ракаат витр ўқиш суннат (ҳанафий мазҳабига кўра витр ўқиш вожиб). Баъзилар “хуфтон тўққиз ракаат, тўрт ракаати фарз, икки ракаати суннат, уч ракаати вожиб”, дейишининг боиси ҳам шунда. Аниқроқ айтганда хуфтон тўрт ракаат бўлиб, уни ўқиш фарз. Хуфтондан сўнг ўқиладиган суннат ёки вожиблар хуфтон намози деб аталмайди, валлоҳу аълам.\nУмида 10/22/2017 23:59\nФакат кечалари намоз укисам тавба килсам дейман чунки 5 махал номозимни укишда тугрисини айтсам вакт тополмаяпман болам жудаям инжик уни устига хомиладорман кандай маслахатлар берасиз илтимос жавобингизни кутаман\nМехринисо 03/26/2018 09:38\nАссалому алайкум. Мен тахажжуб намоз укисам дейман. 5махал укиб олмайман Бир касал кампирга карайман хожати тагида. Намоз укиб Руза тутсам оллох Кабул киладими рузам бузилмайдими. Илтимос тушунтирсангиз. Олдиндан Рахмат\nIxlosOrg 03/26/2018 13:40\nБиринчидан: таҳажжуд намозини ўқиш яхши. Лекин у фарз намозларнинг ўрнига ўтмайди. Инсон нима бўлган тақдирда ҳам фарз намозларни ўқиши лозим. Чунки намоз қиёматда биринчи бўлиб сўраладиган амал. Бенамозлик кофирлик сари қўйилган дастлабки қадам ҳисобланади. Шунинг учун нима бўлган тақдирда ҳам намозга беэътибор бўлманг.\nИккинчидан: бенамозлик катта гуноҳ бўлишига қарамай, жумҳур уламоларнинг фикрига кўра, намоз ўқимаслик бошқа амалларнинг қабул бўлишига таъсир қилмайди, валлоҳу аълам. Бу ҳақда қўшимча маълумот олиш учун қуйидаги видеоларни эшитишингизни тавсия қиламиз:\nНаргиза 05/01/2018 03:10\nАсссалому алейкум мен ишда намоз укиелмаяпман бомдодни уйда укиб колган номозларни хуфтон бн казо килиб укисам буладими чунки ишхонада шаройит йук жавоб учун олдиндан рахмат\nIxlosOrg 05/06/2018 22:26\nҲурматли Наргиза, бу ишингиз дуруст эмас. Агар шароит бўлмаса, унда намозга халақт бермайдиган бошқа иш топишингиз керак. Чунки намоз диннинг асосларидан бири, бошқа нарсалар учун намоздан эмас, намоз учун қолган нарсалардан воз кечиш керак, валлоҳу аълам.\nКувондик 06/03/2018 21:50\nТахажут намозида кайси сура. ва вайси сура зам килиб укилади.\nИлтимос изох беринглар.\nIxlosOrg 06/04/2018 21:26\nТаҳажжуд намози бошқа намозлардан фарқсиз ўқилади. Ракаатлари учун ўқилиши керак бўлган муайян сура йўқ. Хоҳлаган ракаатида хоҳлаган сурангизни ўқишингиз мумкин, валлоҳу аълам.\nСохибжон 10/22/2018 18:48\nМан хозирда тахажжуд намозини аввал 4ракат кейин 3ракат укиб тугатаман бу тугрими\nIxlosOrg 10/27/2018 17:07\nЮқоридаги фатвода бу саволингизга жавоб бор.\nКодирбек 02/11/2019 09:16\nАссалому алайкум.Тахажжуд номозини укишдан аввал такбир айтиладими йукми,ёки ният килиниб укилавериладими\nIxlosOrg 02/11/2019 16:03\nВа алайкум ассалом ва раҳматуллоҳи ва баракотуҳ!\nТакбир айтилмайди, ният қилиб ўқилаверади. Ният тил билан айтилмайди.\nАҳмад 02/12/2019 11:13\nТаҳажжуд намозини рукуларида саждаларида хохлаган тилагини айтса буладими?\nIxlosOrg 02/12/2019 13:32\nБу ҳақда батафсил маълумот олиш учун “Кундалик зикрлар” рукни остида берилган “Рукуда ўқиладиган дуолар” ҳамда “Саждада ўқиладиган дуолар” номли мақолаларга мурожаат қилинг.\nМахбуба 02/28/2019 07:36\nАссалому алейкум, Тахажжуд Намозига кандай ният килинади илтимос батафсил тушунтиринг жавоб учун олдиндан рахмат\nIxlosOrg 03/03/2019 17:40\nҚалбингиздан “таҳажжуд намози ўқийман” деб ўтказасиз ва бошлайверасиз. Тил билан айтиш шарт эмас, валлоҳу аълам.\nЧинара 03/08/2019 00:05\nРахмат катта хамма саволларни жавобига.\nГулья 03/12/2019 03:20\nАссалому Алейкум! Ман насиб килса Намоз укишни бошламокчиман. Узб да эмас ман четда ман хар кун 8:30 дан то 17:00 гача укишда ман ундан кн ишда буламан. 5 махал Намоз укишга имкониятим йук шунга факат кечки Нафл Намозини укисам нима булади? Нима 1 махал укисам хам кабул булмайдими? Ахир имконим борича укишга харакат килмокчиман. Бази инсонлар шуни хам укишни хохлашмайди. Мусофирда юрганлар нима килсин уйим жойим деб ишлашади 5 махал Намоз укишга шароити йук улар нима килишсин. Чарчаса хам Аллох ун вакт ажратишяпдию кечга нима гунохми? Жавоб ун олдиндан рахмат Аллох рози булсин\nIxlosOrg 03/14/2019 15:39\nБу саволингизга “Иш сабаб намоз ўқимай, фақат садақа қилиб юриш” номли фатвода жавоб берилган.\nНурмухаммад 03/13/2019 20:17\nАссалому Алейклом тахаджуд намози бомдод намозини 2 ракат суннати каби окиладими?!\nIxlosOrg 03/13/2019 21:51\nНурмухаммад 03/14/2019 05:47\nКатакон рахмат !\nФазлиддин 08/06/2019 05:59\nЯхши савол жавоблар булди баьзи кишилар майда саволларга хам берилиб кетишди аммо жавобини топдилар\nМуслим 04/08/2019 23:14\nАссалому Алейкум Тахажжуд номозини укиш жараёонида Кунд дуосини кушиб укисам буладими ? Жавоб учун олдиндан рахмат\nIxlosOrg 06/11/2019 13:20\nЙўқ, таҳажжуд намозижа қунут дуоси ўқилмайди. Қунут дуоси витрда ўқилади, валлоҳу аълам.\nХамид 05/05/2019 02:05\nАссалому алайкум рахматуллохи баракатух .Сизга катта рахмат чиройли маьлумот ва маслахатларингиз учун.Аллох тало савоб ишларингизни ажрни берсин илмигизни янада зиеда килсин.Аллоху алам\nСохиба 05/10/2019 03:53\nАсалому алейкум. Таҳажжуд намозини витр намозидан кейин укилса болмайдими\nIxlosOrg 06/11/2019 13:30\nБу саволингизга “Витр намозидан сўнг истихора намози ўқиш мумкинми?” номли фатводан жавоб олишингиз мумкин.\nСевара 07/25/2019 02:55\nАссаляму алейкум тахажуд намозини 11 ракaтдан кýп ýкиса бýлмидими?


Бирон мамлакатда жабр-зулм ва фисқу фасод кучайиб кетаркан, асл подшоҳлар адолат ўрнатишиб, фисқ-фасодни, зулмни йўқотиш ниятида ана шундай мамлакатга ҳужум бошлаши лозим. Тангри таоло шу ниятнинг шарофати билан мамлакатни золимнинг қўлидан тортиб олиб, одил (подшоҳ)га топширади.\nЧунончи, мен Мовароуннахр вилоятида адолат ўрнатиш ниятида уни золим мўғуллар тоифасининг қўлидан тортиб олдим.\nҚайси бир мамлакатда шариат заифлашган бўлса, Оллоҳ улуғ қилган нарсаларни хор тутсалар ва Худонинг хос бандаларини ранжитсалар, чинакам жаҳонгир султон ҳазрати Муҳаммад саллоллоҳу алайҳи васаллам дини ва шариатига ривож бериш учун ўша мамлакатта кирсин. Худонинг расули унга мададу иноят кўрсатгай. Бунга мисол, мен Хиндистон пойтахтини Ферузшоҳнинг набираси Султон Маҳмуддан, Маллухон ва Сарангдан тортиб олдим, дину шариатга ривож бердим ва ўша диёрнинг бутхоналарини буздирдим.\nҚайси мамлакатнинг аҳолиси ўз ҳокими ёки волийсидан озор чеккан ва ўша диёр аҳлининг кўнгли ўз волийсидан қолган бўлса, мамлакатларни забт этгувчи чинакам подшоҳ у ерларни ўз тасарруфига олсин. Одил подшоҳ у ерга қадам қўйиши билан фатҳу зафар ҳам унга ёр бўлиб, (у билан) бирга киради. Бунга мисол, мен Хуросон вилоятини Курт султонларидан ажратиб олдим. Хуросон пойтахти–Ҳиротга қараб юзланишим билан Султон ғиёсиддин бутун мамлакатни, хазина-дафиналари билан пешкаш қилиб менга топширди.\nҚайси мамлакатда диндан қайтишлик, худосизлик кучайса ва у диёрнинг аҳолиси, сипоҳу раият турли маслакка кириб иттифоқлари бузилса, у мамлакатнинг ҳалокати яқиндир. Чинакам жаҳонгир подшоҳ ундай юртни ўз тасарруфига олиши лозим. Мисол учун мен Ироқи ажам ва Форс вилоятларини малъун динсизлар вужудидан тозаладим, золим ҳукмдорларни ағдариб, худо бандаларини уларнинг жабр-зулмидан қутқаздим.\nҚайси бир вилоят халқининг эътиқоди ҳазрати Саййид ал-мурсалин, унга Оллоҳнинг марҳаматлари бўлсин, хонадони ақидаларидан фаркданиб ўзгарган бўлса, подшохдар ўша вилоятни тасарруфларига олишлари ва у ер аҳолисини бузуқ эътиқодларидан қайтаришлари лозим. Бунга мисол, мен Шом вилоятига кириб, бузуқ эътиқодли кишиларни жазоладим.\nЖаҳонгирлик қилишга киришганимда тўрт нарсани хотиримда маҳкам сақладим.\nБиринчиси–қайси мамлакатни забт этмоқчи бўлсам, тўғри кенгаш ва тадбир билан иш тутдим.\nИккинчиси–хатога иул қуймаслик учун ҳар бир ишни кўп ўйлаб, сергаклик ва эҳтиёткорлик билан қилдим. Шунинг учун менга Оллоҳнинг мададу инояти етиб, нима тадбир қўллаган бўлсам, тўғри ва рост чикди. Ҳар ер эл-улусининг табиати ва халкднинг мизожларини хотиримга келтириб, уларнинг табиатига мувофиқ йўл тутиб, шунга қараб уларга ҳоким тайинладим.\nУчинчиси–уч юз ўн уч асил зотли, шижоатли ва ақл-фаросатли эр йигитларни атрофимга бирлаштирдим. Бирлик-иттифокдари шундай эдики, ҳаммалари гўё бир тандек эдилар. Барчаларининг мақсадлари, раъйлари, сўзлари ва ишлари битта эди. Бир ишни қилайлик деб қарор қилсалар, тугатмагунларича ундан қўл узмас эдилар.\nТўртинчиси–бугунги ишни эртага қолдирмадим. Юмшокдик лозим бўлса, мулойимлик қилдим; қаттиққўллик ишлатиш вақти етса, қатъий чоралар кўрдим. Шошмаслик керак ерда шошилмадим, шошилинч ишларни кечиктирмадим. Қайси ишни чораю тадбир билан битиришнинг иложи бўлса, унда қилич ишлатмадим.\nКундузлари тажрибали ва доно кишилар билан турли мамлакатларни забт этиш шатранжи устида бош қотирдим. Кечалари бўлса тўшагимда ёнбошлаб олиб, мамлакат ишларини қандай юргизиш кераклиги ҳақида ўйладим ва уларни бажариш воситаларини ўзимча тасаввур қилиб кўрдим. Ўзга мамлакатларни забт этиш йўлларини ўз кўнглимда чамалаб, қай тарзда ҳужум қилиб, қандай чекиниш мумкинлигини белгилар эдим. Сипоҳийларим билан қандай муомала қилишим тўғрисида фикр юргизиб, қайси бирини қандай тарбият қилишим керак, қайси ишни қай бирига топширсам, хато қилмаган бўламан деб, ҳар ишнинг олди-кетини ўйлар эдим.\nСипоҳ бошликдаридан қайси бири менга дўстлик қилса, уни ҳаддан ортиқ хайру эҳсонлар билан сийладим. Яхшилик қилсам, ёмонлик билан жавоб берган кимсаларни нопок деб билдим. Икки олам сарвари ва (Оллоҳ) нинг расули дебдиларким: «Зинодан туғилган киши ўзига яхшилик қилган одамга ёмонлик қилмагунча дунёни тарк этмайди».\nПирим менга ёздиким: «Худонинг ва пайғамбарининг ҳукмига амал қилгин, расулуллоҳнинг зурриётига ёрдам бер, Тангрининг неъматларини еб, яна унга ва унинг пайғамбарларига душманлик қилган подшоҳларни Оллоҳнинг мулкидан чиқар. Парвардигорнинг мулкида адолатли иш тутгилким, шундай демишлар: «Мамлакат куфр билан туриши мумкин, лекин зулм бор ерда туролмайди...»\nҚабиҳ хатти-ҳаракат, ёмон ишлардан Оллоҳ мулкини тозалагин. Ёмон таом баданга қандай зиён қилса, ёмон хатти-ҳаракат ҳам оламга шундай таъсир кўрсатади. Зулмнинг ном-нишонини йўқот. Золимнинг дунёда узоқ ҳаёт кечиришини яхшиликдан деб била кўрма. Золим ва фосикдарнинг узоқ яшашига сабаб шуки, ўзларидаги бор ёмонликларини юзага чиқариб, тугатмагунларича Тангри уларга муҳлат беради, кейин Оллоҳнинг қаҳру ғазабига учрайдилар. Гоҳида Оллоҳнинг қудрати билан золимлар, фисқу фужур қилувчилар бирдан банду зиндонга, талон-торожга, очликка, қаҳатга, вабога, тўсатдан ўлишга гирифтор бўладилар. Гоҳида бегуноҳ бўлган яхши, тўғри ва тақводор кишилар ҳам ёмонларнинг қилмишларидан офату балога учрайдилар. Шундайким, тўқайга ўт тушса, ҳўлу қуруққа қарамай барчасини куйдиради. Кофирлар, золимлар, фосиқу фужурлар қанча кўп зулм-хиёнат, фисқ-фасод қилсалар, ноз-неъматлари шунча кўпаяр экан, деб ўйламагин. Қисқаси, уларнинг неъматлари кўпайишининг сабабини билиб олиш керак. Бунинг сабаби ушбудир: «Эҳтимол, ҳақиқий неъматлар берувчи (Оллоҳ)нинг иноятини кўриб, улар (балки) зулмдан, фисқ-фасоддан қайтиб, имон-инсофга келиб, унинг неъматларига шукр этарлар», деб шундаи қилингандир. Бироқ Оллоҳга шукр айтишни унутарканлар, Тангрининг даргоҳига қайтмас эканлар, Худо ва унинг расули неъматлари ҳақини билмас эканлар, охир-оқибат Парвардигорнинг қаҳру ғазабига гирифтор бўладилар».\nПиримнинг бу мактуби менга етиб келгач, Худо мулкини золимлар, бидъатчи мунофикдар, фосиқу фужурлар қўлидан тортиб олиш, уларни йўқотиш учун белга ҳиммат камарини боғладим.\n Ферузшоҳ–Шимолий Ҳиндистонда ҳукмронлик қилган Туғлоқийлар сулоласи (1320— 1413) дан чиққан ҳукмдор. 1351–1388 йиллари ҳукмронлик қилган.\n Саранг–Маллухоннинг иниси. Ўша пайтларда Мўлтон вилоятининг ҳокими лавозимида турган.\n Курт султонлари–Ғур билан Ҳиротни идора қилган сулола, унга Малик Шамсиддин Муҳаммад (1245–1278) асос солган.\n Амир Темур ҳиротдаги Куртлар сулоласини 1381 йили тугатган.\n Яъни, Хуросон халқи Амир Темурни халоскор сифатида кутиб олган.\n Саййид ал-мурсалин–барча пайғамбарларнинг етакчиси (Муҳаммад пайғамбарнинг фахрли номларидан).


Аҳадбек Ҳайдаров: Давлат қарзини ЯИМга нисбатан 45−50% чегарасида ушлаб туришни режалаштиряпмиз — Review.uz\nМолия вазири ўринбосари Аҳадбек Ҳайдаровнинг таъкидлашича, ҳукумат келгуси йилларда давлат қарзи даражасини 50%, бюджет тақчиллигини 2% чегарада ушлаб туришни режалаштирмоқда.\nЎзбекистон ҳукумати коронавирус пандемияси келтириб чиқарган глобал инқироз фонида мамлакатда ишлаб чиқариш кескин қисқаришининг олдини олиш мақсадида фискал (бюджет-солиқ) сиёсатдан асосий восита сифатида фойдаланди. Бу ҳақда молия вазири ўринбосари Аҳадбек Ҳайдаров сентябрь ойи ўртасида бўлиб ўтган матбуот анжуманида маълумот берди.\nАҳадбек Ҳайдаровнинг таъкидлашича, 2019 йилда давлат мақсадли жамғармалари харажатлари ЯИМга нисбатан 27% ни ташкил этган бўлса, 2021 йилда бу кўрсаткич 30−31% атрофида бўлиши кутилмоқда.\n«Агар биз бюджет-солиқ сиёсатидан [иқтисодиётни рағбатлантиришда] инструмент сифатида фойдаланмаганимизда ва ишлаб чиқаришга инвестиция харажатларини оширмаганимизда, 2020 йилда ЯИМнинг пасайишининг олдини ололмаган бўлардик» дея қайд этди у.\nЎзбекистон 2020 йилда ЯИМнинг ижобий ўсишига эришган саноқли давлатлар қаторида бўлган (1,6%). Шунингдек, 2021 йилда ЯИМ қарийб 7% га ўсиши кутилмоқда.\nШу ўринда Аҳадбек Ҳайдаров келгуси беш йилликдаги вазифаларга тўхталди.\n«Энди асосий мақсадимиз - давлат бюджети харажатларини инқирозгача бўлган даврдаги даражага, яъни максимум 27% га тушириш. Бу, ўз навбатида, бюджет тақчиллигини камайтириш имконини беради» дея қайд этди вазир ўринбосари.\nУнинг сўзларига кўра, кейинги йилдан бюджет тақчиллигини (бюджет харажатларининг даромадидан ошиб кетиши) босқичма-босқич камайтириб бориш кўзда тутилган. Ҳисоб-китобларга кўра, келгуси икки йилда бюджет тақчиллиги 2,5−2,6% атрофида бўлиши кутилмоқда. Кейинчалик мазкур кўрсаткични 2% чегарасида ушлаб туриш режалаштирилмоқда.\nВазир ўринбосарининг таъкидлашича, давлат бюджети харажатлари ва бюджет тақчиллигини камайтириш инфляция даражасини 2023 йилга келиб режалаштирилган 5% га тушириш имконини беради.\nАҳадбек Ҳайдаров ҳукумат томонидан давлат қарзига ЯИМга нисбатан 60% даражасида чегара қўйилганлиги, лекин асл мақсад ушбу кўрсаткични 45−50% дан оширмаслик эканлигини маълум қилди.\n«60% лик чегара давлат қарзи ЯИМга нисбатан 60% га етади дегани эмас. Макроиқтисодий барқарорлик даврида давлат қарзини 45−50% чегарасида ушлаб туриш керак бўлади. Лекин инқироз шароитида, айтайлик, ЯИМ қисқариши ёки бюджет тақчиллиги ўсганида давлат қарзи маълум даражагача кўтарилиши мумкин, лекин [ЯИМга нисбатан] 60% дан ошмайди. Иқтисодий фаоллик қайта тикланганидан кейин эса кўрсаткич яна 45−50% лик чегарага қайтади», дея изоҳ берди у.\n2021 йилнинг иккинчи чорагида давлат қарзи 1 млрд долларга — 24,2 млрд долларгача ўсди ва, ўз навбатида, ЯИМга нисбатан 38,5% ни ташкил этди.\n«Биз йил охиригача кўрсаткични шу даражада сақлаб қолиш чораларини кўрамиз. Келгуси беш йилда давлат ташқи қарзини ЯИМга нисбатан 45−50% дан оширмасликни режалаштиряпмиз», — дея қайд этди Аҳадбек Ҳайдаров.\n2022 yil uchun Davlat byudjeti loyihasi muhokama qilindi\nJahon banki O‘zbekiston Yalpi ichki mahsulotining o‘sishi prognozini 6,2 foizga yaxshiladi\nShHT mamlakatlarining aql markazlari ikkinchi yillik yig‘ilishini o‘tkazdi\nMoliya vazirligi O‘zbekistonning davlat qarzi bo‘yicha ma’lumot berdi\n06.10.2021 16:55 993\n06.10.2021 11:56 862\n07.10.2021 15:04 827\nO‘zbekistonning oltin-valyuta zaxiralari 1 mlrd dollarga qisqardi\nO‘zbekiston bank sohasini isloh qilmoqda\n9 oy uchun to‘lov balansining joriy operatsiyalar hisobi defitsiti 5,3 mlrd dollarni tashkil qildi - Markaziy bank


Памперслар хақида маълумотлар | Beka.uz\nжума, 2015 Сентябр 04 Лола Хакимова\nПамперслар пайдо бўлиши билан ёш оналар ҳаёти анча енгиллашди десак хато қилмаймиз. Энди кунига 10 марта боланинг тагини алмаштириб, ювишнинг ҳожати қолмайди. Бундан ташқари, кечаси бола тагини хўллаб қўйса ҳам ота-онаси ва ўзининг ширин уйқусини бузмайди. Хуллас, памперснинг фойдали томонлари жуда кўп. Лекин, бундай тагликлар бола соғлиғи учун хавфли, деган гап ҳам йўқ эмас.\nАнъанавий тагликлар памперслардан фойдалими? Бу нотўғри мулоҳаза. Чунки матоли таглик намликни шимиб олиш хусусиятига эга эмас. Бундай таглик боланинг терисини қуруқ сақлай олмайди, қолаверса, мато намланса, юмшоқлигини йўқотади. Натижада боланинг териси қизариб ачишиши мумкин. Замонавий памперслар намликни ўзига тортиб олиб, боланинг терисини қуруқ сақлайди. Агар ундан тўғри фойдаланиб, ҳар 3-4 соатда алмаштирилиб турилса, бола хеч қандай зарар кўрмайди.\nБоланинг оёғини қийшайтирадими? Малакали мутахассисларнинг таъкидлашича, памперслар боланинг тўғри ўсишига хеч қандай зарар кўрсатмайди. Қолаверса, памперслар оёқ ва сон бўғимларига халақит қилмайди.\nПамперсда тери "нафас олмайди". Билсангиз, сифатли памперслар ҳаво ўтказиш хусусиятига эга. Улар бошқалардан нархи ва кўриниши билан ажралиб туради. Лекин ҳар қанча сифатли ва қиммат памперсдан фойдалансангиз ҳам, ҳар сафар уни алмаштираётганда камида ярим соат боланинг терисига дам беришга одатланинг.\nЎғил болалар учун ҳавфлими? Оналар ўртасида "ўғил болага памперсни кўп кийдириш келажакда бепуштликни келтириб чиқаради" деган гап юради. Аслида-чи? Айнан шу мавзуда изланиш олиб борган олимлар аллақачон памперснинг ўғил боланинг саломатлигига хеч қандай зарар қилмаслигини исботлаб беришган. Агар памперс кийдириш ва гигиена қоидаларига тўғри амал қилинса, албатта.\nҚизлар учун-чи? Юқорида айтилганидек памперслар ўғил болалар учун катта ҳавф келтирмайди, аммо қизларга келганда ундан эҳтиёткор бўлиш талаб қилинади. Негаки, эътиборсизлик туфайли гўдакда цистит ва бошқа вирусли касалликлар пайдо бўлиши хеч гап эмас. Шунинг учун, мутахассислар ҳар гал қиз боланинг таглигини алмаштираётганда уни, албатта, ювинтириш кераклигини таъкидлашади. Шундай экан, нам салфеткани четга суртиб, сувни илитинг ва ширинтойингизни ювинтиришга одатланинг.\nПамперс неча ёшгача кийилади? Маълум бўлишича, бола 12-20 ойлигидан бошлаб тувакка ўтириш даражасига етади. Айнан мана шу пайтда у ўзининг ҳатти-ҳаракатларига нисбатан жавобгарлик сеза бошлайди. Аммо бу бола 1 ёшидан бошлаб, памперс билан бутунлай хайрлашиши керак дегани эмас. Боланинг неча ёшигача памперс кийиши ёшига эмас, бошқа нарсага боғлиқ. Масалан: болани кундузи тувакка ўтирғизиш мумкин, лекин тунда таги ҳўл бўлиб безовталанмаслиги учун эса памперсдан фойдаланиш ўринли. Бундай ҳолатда бола қачонки эрталаб таги тўлиқ қуруқ бўли уйғонса, шунда памперс билан ҳайрлашса бўлади. Яна бир ҳолат: айрим болалар памперсда ўзини яхши хис этмайди ва кийганда кўп безовталанади, мана шундай вазиятларда памперсдан иложи борича эртароқ қутулиш тавсия этилади. Шунингдек, жуда фаол болаларни памперсдан эрта ажратиш мақсадга мувофиқ.\nМуддатга эътибор беринг. Памперсдан фойдаланишнинг кундузги нормаси 2-3 соатни ташкил қилади. Бордию, бола 1 соатда тагини тўлдириб қўйса, унда дархол бошқасига алмаштириш керак бўлади. Уйқу пайтида юқорида белгиланган муҳлатга атиги бир соат қўшиш мумкин. Мабодо, бола таги намлигини сезмай уҳлашда давом етса, уни уйғотмай туриб ҳам тагини алмаштириш мумкин.\nПамперсни алмаштирганда. Болани ҳар сафар тоза ҳавога олиб чиқишдан олдин ва уйқу қайтгандан сўнг, уҳлашидан олдин ва кейин таглигини алмаштиришни қоидага айлантиринг. Памперсдан белгиланган вақтдан зиёд фойдаланманг. Бу тавсия кўпроқ памперсни тежас мақсадида "тўлишини" кутадиган оналарга тегишли. Ҳозир дўконларда болалар учун махсус ишлаб чиқарилган нам салфеткалар сони ва тури жуда кўп. Эсингизда бўлсин, ҳар қандай қиммат ва ўта сифатли нам салфетка барибир тоза илиқ сув ўрнини боса олмайди. Шу сабаб бундай воситалардан иложи борича камроқ фойдаланинг. Фойдаланган тақдирда ҳам салфетканинг таркибини ўрганиб чиқишга эринманг. Болалар гигиенаси учун мўлжалланган салфетканинг таркибида креми борларидан фойдаланмаган мақул.\n"Ҳаво ванна"ларидан фойдаланинг. Ҳар гал памперсни алмаштираётганда, боланинг терисига пахта ёғи ёки оддий зайтун мойини суртинг ва 10-20 дақиқа қуёш нури тушадиган жойда олиб ўтиринг. Ана шу вақт мобайнида боланинг терисига диққат билан разм солиб, қизил доғлар ёки памперсдан қисилган излар йўқлигига ишонч хосил қилинг. Борди-ю, памперс боланинг сонларини қисаётган бўлса, уни бир ўлчам каттасига алмаштиринг.\nҚачон памперсдан воз кечиш керак?\nБола тувакка ўрганган бўлиб, кундузи тўлиқ ундан фойдаланса;\nУндан ташқари (сайр чоғида ёки меҳмонга борганда) ҳожатга чиқмоқчилигини айта олса;\nКечаси ҳожатга бориш учун уйғонса ёки аксинча бунга ҳожат сезмаса.\nПамперсдан вос кечишга шошилманг. Қачонки болангиз:\nГўдак ҳали памперсга эҳтиёж сезиб, уйқудан таги ҳўл бўлиб уйғонса;\nБола эндигина тувакка ўрганиб, аммо баъзида унга етиб боришга улгурмай қолса;\nУйқудан ташқари, сайрда ёки меҳмонга борганда ота-онасига ҳожатга чиқиши кераклигини айта олмаса.


Бразилияликлар ФИФАни расизмда гумон қилишди / CHAMPIONAT.asia\nБразилияликлар ФИФАни расизмда гумон қилишди\n03 дек 15:02\nСан-Паулу прокуратураси бразилияликлар расизмда гумон қилаётган ФИФАга нисбатан текширув ишларини бошлади.\nПрокурор Криштиано Жорже Сантос футбол бўйича 2014 йилги жаҳон чемпионатига қуръа ташлаш маросими учун нима учун қора танли эмас, аксинча, икки нафар оқ танли бошловчи танланганини тушунтириб беришни талаб қилмоқда. Бу ҳақда Reuters ахборот агентлиги хабар бермоқда.\nМаросим бошловчилиги учун қора танли актёрлар ҳам даъвогарлик қилишганди, бироқ ФИФА ва шоуни ташкил этиш учун масъул бўлган GEO Eventos компанияси модель Фернанду Лима ва унинг эри Родриго Хильбертни танлаган. Прокурорнинг сўзларига кўра, агар ушбу қарор расистик тасаввурлардан келиб чиқиб қабул қилинган бўлса, у ҳолда жиноий иш қўзғатилади.\nСантоснинг қайд этишича, Лима ва Хильберт жуфтлиги ярим аҳолиси қора танли бўлган Бразилиянинг ирқий хилма-хилмалигини тўғри кўрсатиб бера олмайди.\nФИФАнинг қайд этишича, Лима ва Хильберт жуфтлиги улар жаҳон чемпионати саралаш босқичи қуръаси ва мусобақа расмий эмблемасининг тақдимотидаги бошловчилиги билан яхши таассурот қолдиргани учун танланган.\nФутбол бўйича 2014 йилги жаҳон чемпионати финал босқичи қуръа ташлаш маросими 6 декабрь куни бўлиб ўтади. Мусобақанинг ўзи 2014 йилнинг 12 июнь – 13 июль кунлари ўтказилади.


16:54 02 Апрел 2020\n11:02 22.02.2020 (Янгиланган 11:04 22.02.2020) Ҳавола олиш\nТОШКЕНТ, 22 фев – Sputnik. АҚШ Россия Европа бўйлаб ядровий зарба берадиган тақдирда, Қўшма Штатлар томонидан бўладиган жавоб зарбаси бўйича "кичик" ўқув-машғулотлар ўтказди, деб хабар берди Пентагон вакили. РИА Новости хабари асосида.\nУнинг сўзларига кўра, "сценарий Европада Россия билан бўлаётган уруш сингари штатдан ташқари ҳолатни қамраб олган ва бунда Россия НАТО ҳудудидаги объектга қарши кам қувватли ядро қуролини чекланган миқдорда қўллаш қарорини қабул қилади".\nБундай ҳолатларда ишга мудофаа вазири, сўнгра президент аралашади ва охир-оқибат қандай муносабат билдириш тўғрисида қарор қабул қилинади, деб қўшимча қилди Пентагон вакили.\nМашғулотлар давомида АҚШ реакцияси имитация қилинган бўлиб, унда Вашингтон "Россияга қарши ядровий зарба билан жавоб қайтаради". Таъкидланишича, Пентагон раҳбари Марк Эспер машғулотлар давомида Қўшма Штатлар бу сингари вазиятда қандай реакция билдириши мумкинлиги тўғрисида тасаввурга эга бўлган.\nМашғулотларда шунингдек, "ядровий инқироз вақтида мулоқот қандай кечиши"ни тушуниш учун АҚШ конгресси вакиллари ҳам иштирок этганлар.\nСал олдин, жума куни, Пентагон вакили АҚШ Европада кам қувватга эга ядровий ракеталарни жойлаштиришни режалаштирмаётгани ҳақида баёнот берган эди. Американинг "Россия томонидан бўлган қоидабузарликка жавоби" ядровий бўлмаслигига ишонтириб, бу ерда гап ДРСМД билан рухсат берилган радиусдаги баллистик ракеталар ҳақида гап бораётганини айтганди.\nФевраль ойи бошида Россия ТИВ раҳбари Сергей Лавров АҚШ Давлат котиби Майк Помпеога ядровий уруш бошланишига йўл қўйиб бўлмаслиги тўғрисидаги баёнотни қабул қилиш таклифини билдирган эди. Лавров Вашингтон тез орада жавоб қайтариш ваъдасини берганини эслатиб, бу жавоб ижобий бўлишига умид билдирди.


Тожикистон мингдан ортиқ афғонистонлик қочоқларни қабул қилди\nAфғонистоннинг Бадахшонидан Тожикистоннинг Тоғли Бадахшон автоном вилоятига қочиб келган 1000 дан ортиқ қочоқлар хавфсиз жойларда жойлаштирилган. Вилоят раҳбари матбуот котиби Ғолиб Ниятбековнинг "Aсиа-Плус" га айтишича, қочқинларнинг асосий қисмини аёллар, болалар ва қариялар ташкил этади.\nХавфсизлик нуқтаи назаридан Ниятбеков қочқинларнинг қаердалигини аниқ айтмади. Унинг сўзларига кўра, нодавлат ташкилотлар афғон қочқинларини қабул қилгани учун Тожикистон ҳукуматига миннатдорчилик билдирмоқда.\nҚочқинлар айнан қачон чегарани кесиб ўтгани ҳақида хабар берилмаган, аммо бу катта эҳтимол билан 4-5 июль кунлари, Aфғонистоннинг Бадахшон вилоятининг 6 тумани Толибон томонидан қўлга олинганда содир бўлган.\nХавфсизлик нуқтаи назаридан ҒAО ҳокимияти афғон қочқинларининг аниқ сонини ҳали эълон қилмади. Бунгача фақат ҳарбий қочқинлар ҳақида хабар берилган эди ва фуқаролик қочқинлари ҳақида биринчи марта хабар қилинмоқда.\nAввалроқ, вилоят раҳбари Ёдгор Файзов "Aфғонистондаги вазият бизни ички барқарорликни таъминлашга, давлат чегараси бузилиши мумкин бўлган тақдирда, заминимизни муҳофаза қилишга ва жавоб чораларини кўришга чорлайди" деб айтган эди. У, шунингдек, мажбурий қочқинлар ҳақида огоҳлантирди.\n5 июль куни Тожикистон Миллий хавфсизлик давлат қўмитаси Чегара хизмати мажбурий чекиниш натижасида 1037 нафар афғон армиясининг аскарлари Тожикистон чегарасини кесиб ўтганлигини хабар қилди. Илгари ўтказилганларни ҳисобга олган ҳолда, уларнинг Тожикистон ҳудудидаги умумий сони қарийб 1500 кишига кўпайган.\nAфғонистон Миллий Хавфсизлик Кенгаши маълумотларига кўра, Тожикистонда бошпана топган афғон аскарлари аслида кўпроқ бўлган ва 2300 киши аллақачон мамлакатга қайтарилган.\nКиритилди: 18:31 07.07.2021. Ўқилди: 4965 марта. Фикрлар сони: 0 та.\nНавоий шаҳрида табиий газдан ноқонуний фойдаланиб келг...


Унда Олий Мажлис Қонунчилик палатасидаги Ўзбекистон ХДП фракцияси аъзолари, тегишли вазирлик ва идораларнинг мутасадди раҳбарлари, Халқ депутатлари Тошкент шаҳар ва вилоят Кенгашлари депутатлари, Ўзбекистон ХДП Марказий Кенгаши, партияни Тошкент шаҳар ва вилоят Кенгашлари масъуллари иштирок этди.\nДавра суҳбатида дастлаб “Яқин қариндошлар ўртасидаги никоҳларнинг салбий оқибатлари” мавзусида чиқишлар қилинди. Жумладан, “Оила” илмий-амалий маркази томонидан олиб борилаётган тадқиқотлар шуни кўрсатадики, Наманган вилояти Чуст туманидаги Олмос қишлоғида ўтказилган тадқиқотда болалар ногиронлиги юқори даражада экани аниқланган. Тадқиқот мазкур қишлоқдаги кўпчилик фуқаролар\nбир-бири билан қариндошлик алоқаларида эканлигини кўрсатди. Хоразм вилоятида шу марказ томонидан туғма ногирон фарзандлари бўлган оилалар ўртасида ўтказилган сўровда қариндош никоҳлар натижасида шундай болаларнинг 40 фоизи туғилгани аниқланган.\nШунингдек, буларнинг 29,9 фоизини асаб ва руҳий касалликларга чалинганлар, 12,6 фоизини таянч-ҳаракат тизими хасталиги билан касалланганлар, 21,8 фоизини кўзи ожиз ногиронлар, 8,0 фоизини кар-соқовлар, 11,5 фоизини қон касалликлари билан боғлиқ бўлган ногиронлар ташкил этади. Замонавий тиббиёт фанида агар оилавий жуфтликда ҳеч бўлмаганда битта умумий қариндоши бўлса, ҳар қандай қариндошлик никоҳларда туғма ва ирсий касалликларга чалинган болаларнинг туғилиш хавфи сақланиб қолиниши аниқланган. Ўз навбатида, бу касалликлар нафақат бундай оилалар фарзандларининг биринчи, балки кейинги авлодларида ҳам намоён бўлиши мумкин.\nМазкур масалаларни тартибга солувчи Оила кодексида фақатгина тўғридан тўғри ва пастки йўналиш бўйича қариндошлар ўртасида никоҳ тузилишига йўл қўйилмайди. Ёндош қариндошлар ўртасидаги никоҳга монелик қилмайди. Бундан ташқари, кодексда никоҳ тузиш вақтида никоҳга кирувчи шахслар ўртасида қариндошлик алоқалари йўқлигини тасдиқловчи ҳужжатларни тақдим этиш мажбурияти белгиланмаган.\nДавра суҳбатида қариндошлик никоҳлари натижасида келиб чиқадиган ирсий касалликларга чалинган ногирон болаларнинг туғилиш хавфини камайтириш учун қўшимча ҳуқуқий асосларни яратиши таъкидланди.\nШунингдек, йиғилиш иштирокчилари Республика “Маҳалла” хайрия жамоат фонди ва “Нуроний” жамғармаси фаолларининг Мурожаати мазмун-моҳиятидан келиб чиқиб, Ўзбекистон ХДП фракциясининг олдида турган вазифаларни белгилаб олди.\nТаъкидланганидек, мамлакатимизда инсон манфаатлари ва турмуш фаровонлигини таъминлаш, халқимизнинг ҳаёт даражаси ва сифатини яхшилаш, ёш оилаларни моддий ва маънавий жиҳатдан қўллаб-қувватлаш, соғлом турмуш тарзини қарор топтириш йўлида катта ишлар амалга оширилмоқда. Бу борада халқимизнинг эзгу қадриятларини ўзида мужассам этган, одамларимизни бирлаштириш, улар ўртасида ўзаро аҳиллик ва меҳр-мурувват туйғуларини мустаҳкамлашга хизмат қиладиган тўй ва маросимлар муҳим ўрин тутади.\nШу маънода, бундай тадбирлар эл-юртимизнинг маданияти, маънавий савияси даражасини яққол кўрсатувчи омиллардан бири, десак янглишмаймиз. Афсуски, кейинги пайтларда тўйлар, оилавий тантаналар, марҳумлар хотирасига бағишланган тадбирларни ўтказишда шуҳратпарастлик, ўзини кўз-кўз қилиш, атрофда яшаётган одамларнинг ҳол-аҳволини инобатга олмаслик, халқимизнинг урф-одатлари ва анъаналарини менсимаслик каби салбий иллатлар кўзга ташланмоқда.\nДавра суҳбатида Республика “Маҳалла” ҳайрия жамоат фонди ва Нуроний жамғармаси фаолларининг тўйларни ихчам, кам чиқим ўтказиш бўйича мурожаати қабул қилинди. Ушбу мурожаатда кўтарилган масалалар депутатлар томонидан қўллаб-қувватланди.\nКўришлар сони: 6440


Байден ва Джонсон янги Атлантика Хартиясини имзоладилар\n11 Iyun 09:43 / Published in Жаҳон\nАҚШ президенти Джо Байден ва Буюк Британия бош вазири Борис Джонсон Буюк Британияда учрашиб, улар қаторида пандемияга қарши кураш, икки томонлама муносабатларни ривожлантириш ва иқлим ўзгариши каби қатор муҳим масалаларни муҳокама қилдилар.\nEuronews хабарига кўра, икки мамлакат раҳбарларининг биринчи учрашуви Корнуол шаҳридаги Англиянинг Карбис-Бай курорт шаҳрида бўлиб ўтди. «Брексит» шартномаси доирасида тузилган «Шимолий Ирландия протоколи» га риоя қилиш масаласи ҳам эътибордан четда қолмади. Британия кабинетининг раҳбари ушбу масала бўйича Байден билан ўзаро келишувга эришганини таъкидлади.\n«АҚШ, Вашингтон, Буюк Британия ва Европа Иттифоқи Хайрли Жума келишувига риоя қилиш ва тинчлик жараёнида мувозанатни сақлашга интилиш учун умумий истакка эга», деди Джонсон.\nБайден ва Джонсон 1941 йилги Атлантика Хартиясидан илҳомланган Янги Атлантика Хартиясини тасдиқладилар. Ўша пайтда унга Буюк Британия бош вазири Уинстон Черчилл ва АҚШ президенти Франклин Рузвелт имзо чекишган.\n«Бугун ушбу узоқ йиллик мажбуриятимизга асосланиб, биз ваъдаларимизни тасдиқлаш ва ушбу асрнинг асосий муаммоларини ҳал қилиш учун янгиланган Атлантика Хартиясини қабул қилмоқдамиз: киберхавфсизлик, янги технологиялар, соғлиқни сақлаш муаммолари ва иқлим ўзгариши муаммолари», деди Байден.\nАйни пайтда, арбоблар Корнуолга келишни давом эттирмоқдалар, у ерда G7 саммити жума куни очилади. Улар орасида Европа Кенгаши Президенти Чарлз Мишел ва Канада Бош вазири Джастин Трюдо бор.\nG7 Буюк Британия, АҚШ, Германия, Италия, Канада, Франция ва Япония киради. Австралия, Ҳиндистон, Жанубий Африка ва Жанубий Кореянинг раҳбарлари, шунингдек, дунёнинг демократик ва технологик жиҳатдан ривожланган давлатлари ўртасидаги ҳамкорликни фаоллаштириш учун Корнуолга таклиф қилинмоқдалар. Учрашувнинг асосий мавзулари — пандемияга қарши кураш ва унинг оқибатларини бартараф этиш йулларини излаш. Саммитда иштирок этадиган давлат ва ҳукумат раҳбарларининг хавфсизлигини таъминлаш учун 6,5 минг полиция ҳодими, шунингдек, ҳарбийлар жалб қилинган.\nTagged under: Атлантика Хартияси, АҚШ, БАЙДЕН, БУЮК БРИТАНИЯ, ДЖОНСОН, ИМЗОЛАШ, ЛОНДОН, ПРЕЗИДЕНТ


Шавкат Мирзиёнинг навбатдаги масхарабозлиги: 2030 йилгача Ўзбекистоннинг иқтисодий кучи 2 баравар ошармиш - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:48 - Шавкат Мирзиёнинг навбатдаги масхарабозлиги: 2030 йилгача Ўзбекистоннинг иқтисодий кучи 2 баравар ошармиш\nШавкат Мирзиёнинг навбатдаги масхарабозлиги: 2030 йилгача Ўзбекистоннинг иқтисодий кучи 2 баравар ошармиш\nЎзбекистонда ҳукмронлик қилаётган тожиклар режимининг қўғирчоқ ахборот воситаларидан бири kun.uz Интернет нашри "Халқ сўзи" газетасига асосланиб хабар беришича, Норматив-ҳуқуқий ҳужжатларнинг муҳокамаси порталида Ўзбекистонда Барқарор Ривожланиш Мақсадлари лойиҳаси эълон қилинибди. Бу лойиҳага кўра, Ўзбекистонда 2030 йилга қадар қуйидагилар бўлади:\n- Киши бошига Ялпи Ички Маҳсулот икки баравар ошади;\n- Мамлакат аҳолиси тоза ичимлик суви билан тўлиқ қамраб олинади;\n- Ўғил-қизларни тўлиқ мактабгача таълим тизимига қамраб олинади;\n- Йўл-транспорт ҳодисалари оқибатида ҳалок бўлганлар ва жароҳатланганлар сони икки бараварга қисқартирилади;\n- Энергия самарадорлигининг глобал кўрсаткичларини икки бараварга оширилади;\n- Эрта ва мажбурий никоҳга тўла барҳам берилади.\nЎзбекистондаги тожиклар режими узоқ йиллардан бери халқни ибтидоийлаштириш билан шуғулланаётганини ақли расо одамлар яхши билашади. Шундай ибтидоий халқ бор экан, “эрта ва мажбурий никоҳга тўла барҳам бериш” устида ўйлашнинг ўзи масхарабозлик. Бу лойиҳада санаб ўтилган ҳамма мақсадлар устидан роса кулиш мумкин. Аммо, бу хабарда рўйхатдаги мақсадлардан биринчиси ҳақидагина сўз юритмоқчимиз.\nБиринчи мақсад – Ўзбекистонда Ялпи Ички Маҳсулот (ЯИМ) ҳажмини 2 бараварга ошириш.\nАвваламбор, шуни айтиш керакки, бор-йўғи 10 йилча аввал Ўзбекистонда ҳеч ким ЯИМ нималигини ҳам билмасди. Аммо, ҳаромий президент Ислом Карим ҳар йили Ўзбекистонда ЯИМ дунёда энг кўп ортиб боришини Вазирлар Маҳкамасининг йиллик мажлисида мақтаниб эслатиб ўтарди, холос.\nВаҳолангки, Ялпи Ички Маҳсулот ҳажми даватнинг аҳволини кўрсатувчи энг муҳим кўрсатгичлардан биридир. Айнан ЯИМ бир йилда давлатда яратилган маҳсулотлар ва кўрсатилган хизматларнинг бозор нархидаги йиллик йиғиндисидир. ЯИМ ҳажми давлат аҳолисининг катта-кичиклигига боғлиқ эканлиги туфайли, ҳар қандай давлат иқтисодиётининг қуввати сифатида Киши бошига ЯИМ кўрсатилади.\nҚаранг, Ўзбекистонда Шавкат Мирзиё раҳбарлигида Киши бошига ЯИМ 2030 йилгача 2 баравар ортармиш. “Яшасин Шавкат Мирзиё!” деб бақириш керакмасми?\nЙўқ, авваламбор, ҳар қандай рақамни таҳлил қилишга ўрганиш керак. Қуйида шундай таҳлил билан танишинг.\n“Ҳаракат” Агентлиги 2012 йил 3 октяблда эълон қилинган “Ислом Карим режимини мақтаб пул топаётганларни фош қилиш ва уларнинг ўзини режимни фош этишга тортиш ҳақида” номли хабарида баъзи МДҲ давлатларида доллар ҳисобидаги Киши бошига ЯИМ 2005-2009 йиллари қандай ўзгариб борганини Жаҳон Банкидан олинган рақамлар билан кўрсатган эди.\nЎзбекистон.......530..... 610...... 730......910......1100\nҚаранг, Ўзбекистонда Киши Бошига ЯИМ 5 йилда 2 баравар ортган, аммо, 2005 йили қозоқлардан 5,5 баравар кам бўлган бўлса, 2010 йилда эса фарқ 6,1 бараварга чиққан.\nЎша пайтда бизда Киши бошига ЯИМ 5 йилда 2 баравар ортса ҳам, ҳаммадан орқада бўлаверганмиз, энди Шавкат Мирзиё бизда Киши бошига ЯИМни 13 йилда 2 баравар орттирмоқчимиш. Киши бошига ЯИМ бошқаларда ҳам ортиб бораверади-ку. Демак, барибир ҳаммадан орқада қолаверамиз. Ҳозир қозоқлардан 10 баравар орқадамиз, 2030 йили бу рақам янада ортиши муқаррар-ку.\nАйнан шу рақамлар яна бир бор кўрсатмоқдаки, Шавкат Мирзиёнинг Ўзбекистонда гўёки қилаётган ислоҳотлари, тўғрироғи, косметик ислоҳотлари, Ўзбекистонимизни ғариб аҳволдан олиб чиқолмайди.\nЭй, ўзбеклар тушунинг, бунақа президент билан келажагимиз дабдала бўлади. Буни тезроқ тушуниб етиш ва майдонларга чиқиб, Шавкат Мирзиёдан ёки истеъфога кетишни ёки “Бирлик” Партияси айтаётган фундаментал сиёсий ва иқтисодий ислоҳотларни бошлашни талаб қилиш керак.


Президентимизнинг 2014 йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори ижросини таъминлаш мақсадида ўтказилган “Ёш мутахассислар” II республика форуми ҳам ана шу мақсад рўёбини таъминлашга хизмат қилиши билан аҳамиятлидир. Ўзбекистон Касаба уюшмалари Федерацияси Кенгаши томонидан ҳамкор ташкилотлар иштирокида ташкил этилган ушбу тадбирда турли вазирлик ва идоралар, жамоат ташкилотлари вакиллари, олимлар, экспертлар, шунингдек, “Йилнинг энг фаол ёш мутахассиси” танлови ғолиблари, ўқитувчилар, талаба-ёшлар ва оммавий ахборот воситалари ходимлари қатнашди.\nТаъкидланганидек, бу йилги анжуман аввалгиларидан кўлами кенглиги ҳамда инновацион ғоя ва ишланмаларга бойлиги билан ажралиб турди. Бунда форум олдидан ўтказилган “Йилнинг энг фаол ёш мутахассиси” танлови муҳим омил бўлганини айтиш зарур. Танлов иқтисодиёт тармоқларини инобатга олган ҳолда, корхоналар, туман, шаҳар, ҳудудлар ва мамлакат миқёсида ташкил этилиб, биринчи гуруҳда энг фаол ёш шифокор, ўқитувчи, тарбиячи, фермер, тадбиркор, ҳунармандлар сараланди. Иккинчи гуруҳда энг фаол ёш алоқачи, дастурчи, энергетик, кимёгар, геолог, олим, қурувчи, транспортчи, коммунал соҳа мутахассислари ўз билим ва маҳоратини намойиш қилишди. Сўнгги гуруҳда эса энг фаол ёш авиаходим, машинасоз, металлург, темир йўлчи, кончи мутахассислар номлари аниқланди. Эътиборлиси, танловда жами 16 минг нафардан ортиқ ёш мутахассис қатнашди. ўолибларни аниқлашда янги ишланма ва лойиҳалар самарадорлиги, иштирокчиларнинг ижтимоий-сиёсий фаоллиги ва маънавий етуклиги алоҳида инобатга олинди. Ҳар бир номинация бўйича уч нафар ғолиб аниқланиб, улар республика форумида иштирок этиш имконига эга бўлган эди.\nФорум доирасида уюштирилган турли шўъбалардаги машғулотларда ишга жойлашиш, ижтимоий мослашув, “Устоз — шогирд” анъанаси, ёш кадрларни ижтимоий-иқтисодий қўллаб-қувватлаш, уларнинг малакасини ошириш, ижтимоий-меҳнат муносабатлари, бўш вақтини мазмунли ташкил этиш билан боғлиқ масалалар батафсил муҳокама қилингани қатнашчилар учун, айниқса, фойдали бўлди. Шунингдек, ижтимоий-иқтисодий тармоқларда самарали меҳнат қилаётган изланувчан йигит-қизларнинг касб фаолиятига доир кўргазма ҳамда ёш мутахассисларнинг илғор ишланма лойиҳалари ва қурилмалари тақдимоти ўтказилгани уларнинг тажрибаларини бойитишда қўл келди.\nЯкунда фаол ва изланувчан ёш мутахассислар тақдирланди. ўолибларга Ўзбекистон Касаба уюшмалари Федерацияси Кенгаши томонидан махсус грантлар, хорижий давлатларда касб малакаси ҳамда маҳоратини оширишга оид йўлланмалар топширилди.\n— Мамлакатимизда пухта билим олишимиз, турли ишланма ва лойиҳаларни яратиб, ишлаб чиқаришга татбиқ этишимиз учун барча имконият мавжуд, — дейди тақдирланганлардан бири, Пешку туманидаги “Шуҳрат-Машсервис” МЧЖ ижрочи директори Ш. Раҳмонов. — Паррандачилик мини-фабрикалари учун мўлжалланган ускуналар билан “Энг фаол ёш тадбиркор” номинациясида ғолиб бўлдим. Бундан мамнунман. Айни чоғда бу мени янги марралар сари илҳомлантиради.\nТадбир доирасида иштирокчилар Мустақиллик ва эзгулик монументига ташриф буюриб, “Бахтиёр она” ҳайкали пойига гуллар қўйишди. Пойтахтимизда кейинги йилларда амалга оширилган бунёдкорлик ишлари билан ҳам танишдилар. Давлатимиз раҳбари ташаббуси билан барпо этилган Симпозиумлар саройи ва Алишер Навоий номли Ўзбекистон Миллий кутубхонаси ҳамда “GM Powertrain Uzbekistan” қўшма корхонасига экскурсия уюштирилди.\nМазкур рукндаги бошқа мақолалар: « Садоқат ва мардлик эътирофи\tХазинага айланаётган саҳифалар »


Жаҳон 14:59 / 15.07.2020 3437\nДональд Трамп маъмурияти ўқишлари онлайн шаклга ўтказиладиган олий ўқув юртларининг хорижлик талабаларини мамлакатдан чиқариб юбориш тўғрисидаги режасидан воз кечишга қарор қилди. Бу ҳақда Бостон суди федерал судьяси Эллисон Берроуз Оқ уй маъмуриятига қарши киритилган даъвони кўриб чиқиш доирасидаги йиғилиш бошланишида маълум қилди.\nАввалроқ АҚШ миграция ва божхона қонунчилигини назорат қилувчи бюроси (ICE) биринчи семестрда фақат онлайн таҳсил оладиган хорижлик талабалар АҚШни тарк этиши ёки ўқишини ҳеч бўлмаганда курсларнинг бир қисми кундузги шаклда ўтиладиган таълим муассасасига кўчириши кераклигини маълум қилганди.\nБу қарор қатор олий ўқув юртлари, хусусан, Жонс Ҳопкинс университети, Ҳарвард университети, Массачусетс технология институтининг норозиликларига сабаб бўлди ва улар қарорга қарши судга даъво аризаси берди.\nКейин эса АҚШнинг 17 штати ва Колумбия пойтахт округи талабалар визалари бўйича чеклов чораларини бекор қилишни талаб қилиб президент Дональд Трамп маъмуриятини судга берди.\nДаъво аризаларида Трамп маъмуриятининг қарори "ўзбошимчалик" деб баҳоланган.


Роналдунинг келгани бошқа юлдузга қимматга тушди\n18 сентябрь, 2021, 19:35\nРоналду билан рақобатлашиш осон эмас\nЭдинсон Кавани муваффақиятли кечган ўтган мавсумдан сўнг, янги чемпионатда кўпроқ ўйин амалиётига эга бўлишига ишониб, “Манчестер Юнайтед” билан шартномани узайтирган эди.\nБироқ, ёзги трансферлар даврининг сўнгги кунларида жамоага Криштиану Роналдунинг келиши уругвайлик ҳужумчига ҳам кутилмаган воқеа бўлди. Португалиялик юлдуз ўзи иштирок этган ўйинларда узлуксиз гол ураётгани Каванининг майдонга тушиш имкониятини пасайтириб юборди.\nШу боис, Эдинсон “Манчестер Юнайтед”ни тарк этишга қарор қилди. Кавани кўпроқ ўйин амалиёти тақдим қиладиган клубга ўтишни истаяпти. Мутахассислар бу трансфер қишда рўй бериши мумкинлигини таъкидламоқда.\n34 ёшли футболчининг манчестерликлар билан шартномаси мавсум охирида якунланади. Кавани янги мавсумда атиги бир марта майдонга тушди холос.


Әмелиятшылaр "Ғәззел мүлкиниң султаны" атлы әдебий кеше өткерди » Қарақалпақ филологиясы ҳәм журналистика факультети\nҚарақалпақ филологиясы ҳәм журналистика факультети » Жаңалықлар » Әмелиятшылaр "Ғәззел мүлкиниң султаны" атлы әдебий кеше өткерди\n12-02-2020, 05:08 / 37 /\n33-санлы сүўретлеў өнерин үйретиўге қәнигелестирилген улыўма билим бериў мектебинде бүгин өзбек әдебий тили ҳәм де әдебиятының тийкаршысы Алишер Наўайи бабамиздың туўылғанына 579 жыл толыўы мүнәсибети менен мектеп оқыўшилары, муғалимлер ҳәмде қарақалпақ филологияси ҳәм журналистика факултети 4-курс әмелиятшилары шўлкемлестириўинде "Ғәззел мүлкиниң султаны" атлы әдебий кеше өткерилди.\nКешеде мектеп директори С.Иниятова шығып сөйлеп кеше қатнасыўшиларына Алишер Наўайы бабамыздың әдебиятымыздағы орны ҳаққында айтип өтти. Оннан соң мектеп кәсиплик аўқам баслығы қарақалпақ тил ҳәм әдебияти муғалими С.Ерназарова шығып, Наўайы шығармаларының бизиң тилимизге аўдарма ислениўи ҳаққында тоқтап өтти.\nКеше әдебий бөлиминде мектеп оқыўшылары тәрепинен таярланған кўркем оқыўлар ҳәм сахналық көринислер жийналғанлардың нәзерине усинилди. Кеше жуўмағында мектеп директори тәрепинен белсене қатнасқан оқыўшыларға ҳүрмет жарлықлары тапсырылды.\nНаўайы күнлери даўам етпекте…\nӘмелиятшылардың дәслепки адымы


Навоийда сариқ рангли таксилар сони кўпайди » Sensorika - Интернет центр города Навои, Узбекистан – sensorika.uz\nНавоий шаҳридаги «Навоий йўловчи транс» масъулияти чекланган жамияти «Ипак йўли» банкининг маҳаллий филиалидан олинган кредит маблағларига Ўзбекистонда ишлаб чиқарилган 12 та Nexia, 2 та Damas ҳамда биттадан Lacetti ва Cobalt автомашиналарини харид қилди. Янги автомобиллар жихозланиб, такси хизматида фойдаланилиб, 15 кишини иш билан таъминлашига эришилди. Маълумот учун, бугунги кунда вилоятда йўналишсиз такси хизмати кўрсатувчи 64 та корхона мавжуд. Лицензияланган енгил такси машиналари сони эса 2060 тани ташкил қилади.\nНавоий шаҳридаги «Навоий йўловчи транс» масъулияти чекланган жамияти «Ипак йўли» банкининг маҳаллий филиалидан олинган кредит маблағларига Ўзбекистонда ишлаб чиқарилган 12 та Nexia, 2 та Damas ҳамда биттадан Lacetti ва Cobalt автомашиналарини харид қилди. Янги автомобиллар жихозланиб, такси хизматида фойдаланилиб, 15 кишини иш билан таъминлашига эришилди. Маълумот учун, бугунги кунда вилоятда йўналишсиз такси хизмати кўрсатувчи 64 та корхона мавжуд. Лицензияланган енгил такси машиналари сони эса 2060 тани ташкил қилади. Янгиликлар


Зул-ҳижжанинг аввалги ўн кунида тутиладиган рўза ҳақидаги саволга жавоб | Najot.org\nЗул-ҳижжанинг аввалги ўн кунида тутиладиган рўза ҳақидаги саволга жавоб\n10.08.2019 Нажот 0 коментариев арафа куни,Зул-ҳижжа,рўза тутиш\nАллоҳ Таоло улуғ олим Ато ибн Халил Абу Роштани Ўз ҳифзу ҳимоясида асраб, эътиборидан узоқ қилмасин.\nСаволим зул-ҳижжанинг аввалги ўн кунида тутиладиган рўза ҳақида. Бу – солиҳ амаллардан саналган мустаҳаб амалми ёки Росулуллоҳ ﷺдан бу ҳақда ривоят келмаган бидъатми? Мен бу соҳада ворид бўлган ҳадисларни ўқидим, аммо улар гўё бир-бирига зиддай кўринди, уларнинг ўртасини жамлаш мумкинми? Шуни ёритиб берсангиз, барокаллоҳу фикум.\nЗул-ҳижжанинг аввалги тўққиз кунида айниқса, тўққизинчи арафа кунида рўза тутиш тўғрисида кўп ҳадислар ворид бўлган. Шу билан бирга, зул-ҳижжанинг аввалги ўн кунида қилинган солиҳ амалларнинг афзаллиги ҳақида ҳам ҳадислар келган. Шунингдек, мўминлар онаси Оиша розияллоҳу анҳонинг мен Росулуллоҳ ﷺнинг ушбу ўн кунликда рўза тутганларини кўрмаганман, деганлари ҳам ворид бўлган. Аввал мана шу ҳадисларни келтирамиз, сўнг уларнинг ўртасини жамлаш ҳақида сўз юритамиз, инша Аллоҳ.\nБиринчи: Зул-ҳижжанинг аввалги тўққиз кунида рўза тутиш тўғрисида келган ҳадислардан айримлари:\n1 – Зул-ҳижжанинг аввалги тўққиз кунида, шу жумладан, арафа кунида рўза тутиш:\n– Имом Муслим ўзининг «Саҳиҳ»ида Абу Қатода розияллоҳу анҳунинг бундай деганини ишлаб чиқди: Росулуллоҳ ﷺ дедилар:\n«ثَلَاثٌ مِنْ كُلِّ شَهْرٍ وَرَمَضَانُ إِلَى رَمَضَانَ فَهَذَا صِيَامُ الدَّهْرِ كُلِّهِ صِيَامُ يَوْمِ عَرَفَةَ أَحْتَسِبُ عَلَى اللَّهِ أَنْ يُكَفِّرَ السَّنَةَ الَّتِي قَبْلَهُ وَالسَّنَةَ الَّتِي بَعْدَهُ وَصِيَامُ يَوْمِ عَاشُورَاءَ أَحْتَسِبُ عَلَى اللَّهِ أَنْ يُكَفِّرَ السَّنَةَ الَّتِي قَبْلَهُ»\n«Ҳар ойда уч марта ва ҳар Рамазон ойида рўза тутмоқ, бутун даҳр бўйи рўза тутмоқла баробардир. Мен Аллоҳ Таолодан арафа куни тутилган рўза учун ўтган ва кейинги бир йиллик гуноҳларни каффорат қилади, деб умид қиламан. Ошуро куни тутиладиган рўза учун Аллоҳдан ўтган бир йиллик гуноҳларни каффорат қилади, деб умид қиламан».\n– Имом Муслим ўзининг «Саҳиҳ»ида Абу Қатода розияллоҳу анҳунинг бундай деганини ишлаб чиқди: Росулуллоҳ ﷺдан арафа куни тутиладиган рўза ҳақида сўралганди\n«Аввалги ва кейинги бир йиллик гуноҳларни ювади» дедилар:\n– Имом Аҳмад ўзининг «Муснад»ида Ҳунайда ибн Холиддан, у ўзининг завжасидан қилган ривоятни ишлаб чиқди. Унинг завжаси Набий ﷺнинг баъзи завжаларидан ривоят қилган. Пайғамбар алайҳиссаломнинг завжалари бундай деганлар:\n«كَانَ رَسُولُ اللَّهِ صلى الله عليه وسلم يَصُومُ تِسْعَ ذِي الْحِجَّةِ»\n«Росулуллоҳ ﷺ зул-ҳижжанинг тўққизинчи куни рўза тутардилар». Буни Байҳақий «Шуабул имон»да, Абу Довуд ўзининг «Сунан»ида ишлаб чиққанлар.\n2 – Зул-ҳижжанинг аввалги ўн кунида қилинган солиҳ амалларнинг афзаллиги ҳақидаги ҳадислар:\n– Имом Бухорий ўзининг «Саҳиҳ»ида Саид ибн Жубайрдан, у Ибн Аббосдан ушбуни ишлаб чиқди: Росулуллоҳ ﷺ бундай дедилар:\n«مَا الْعَمَلُ فِي أيَّامٍ أفْضَلُ مِنْهَا فِي هَذِهِ، قَالُوا: وَلاَ الْجِهَادُ؟ قَالَ: وَلاَ الْجِهَادُ إلاَّ رَجُلٌ خَرَجَ يُخَاطِرُ بِنَفْسِهِ وَمَالِهِ فَلَمْ يَرْجِعْ بِشَيْءٍ»\n«Бу кунларда қилинган амаллардан ҳам афзал амал йўқдир. Шунда, саҳобалар жиҳод қилиш ҳамми? – деб сўрашди. Росулуллоҳ ﷺ бундай жавоб бердилар: Ҳа жиҳод қилиш ҳам. Фақат ўз жони ва молини хатарга қўйиб чиққан ва улардан бирон нарсасиз қайтган (яъни, шаҳид бўлган) киши бундан мустаснодир».\n– Байҳақий «Сунани Кубро»да Саид ибн Жубайрдан, у Ибн Аббосдан қилинган ушбу ривоятни ишлаб чиққан: Набий ﷺ бундай дедилар:\n«مَا الْعَمَلُ فِي أيَّامٍ أفْضَلُ مِنْهُ فِي عَشَرِ ذِي الْحِجَّةِ، قَالُوا: وَلاَ الْجِهَادُ فِي سَبِيلِ اللهِ؟ قَالَ: وَلاَ الْجِهَادُ فِي سَبِيلِ اللهِ إلاَّ رَجُلٌ خَرَجَ يُخَاطِرُ بِنَفْسِهِ وَمَالِهِ فِي سَبِيلِ اللهِ فَلَمْ يَرْجِعْ مِنْ ذَلِكَ بِشَيْءٍ»\n«Зул-ҳижжанинг аввалги ўн кунида қилинган амаллардан ҳам афзал амал йўқдир. Шунда, саҳобалар жиҳод қилиш ҳамми? – деб сўрашди. Росулуллоҳ ﷺ бундай жавоб бердилар: Ҳа жиҳод қилиш ҳам. Фақат ўз жони ва молини хатарга қўйиб чиққан ва улардан бирон нарсасиз қайтган (яъни, шаҳид бўлган) киши бундан мустаснодир». (Ибн Ҳиббон ўзининг «Саҳиҳ»ида ишлаб чиқди).\n3 – Мўминлар онаси Оиша розияллоҳу анҳонинг ҳадиси:\n– Муслим ўзининг «Саҳиҳ»ида ушбуни ишлаб чиққан: бизга Абу Бакр ибн Абу Шайба ва Абу Курайб ва Исҳоқлар ҳадис ривоят қилишди. Исҳоқ айтади: бизга шуни хабар қилишди. Бошқа иккитаси бундай деди: бизга Абу Муовия Аҳмашдан, у Иброҳимдан, у Асваддан, у Оиша розияллоҳу анҳодан ҳадис ривоят қилди. Оиша розияллоҳу анҳо айтдилар: «Мен Росулуллоҳ ﷺнинг ўн кунликда рўза тутганларини асло кўрмадим».\nИккинчи: Далиллар ўртасини жамлаш:\nБиринчи келтирган ҳадисларимизда Росулуллоҳ ﷺнинг зул-ҳижжанинг аввалги тўққиз кунида, хусусан, арафа кунида рўза тутганликлари ҳақида айтилди.\nКейинги келтирилган ҳадисларда эса, зул-ҳижжанинг аввалги ўн кунида солиҳ амаллар қилишнинг афзаллиги ҳақида айтиляпти.\nОхирги ҳадисда эса, Оиша онамиз розияллоҳу анҳо Росулуллоҳ ﷺнинг зул-ҳижжанинг аввалги ўн кунида рўза тутганларини кўрмаганини айтмоқда.\n«Исломий шахсия» китобимизнинг учинчи жузи, таодул ва тарожиҳ бобининг еттинчи бандидан иқтибос келтирамиз:\n«Еттинчи: Исботловчи далил инкор қилувчи далилдан рожиҳ ҳисобланади. Масалан, икки далил бўлиб, улардан бири бир нарсани исботласа, иккинчиси у нарсани инкор этса, исботловчи далил инкор этувчи далилдан рожиҳ бўлади. Чунки исботли далил зимнида зиёдати илм (ровийнинг билгувчироқлиги) бор. Масалан, Билол розияллоҳу анҳунинг Набий ﷺ уйга кирдилар ва намоз ўқидилар, деган хабари Усоманинг Набий ﷺ уйга кирдилар ва намоз ўқимадилар, деган хабаридан рожиҳ ҳисобланади». Иқтибос тугади.\nШу тарзда исботловчи инкор этувчидан рожиҳ ҳисобланади. Яъни, Росулуллоҳ ﷺнинг арафа куни ва зул-қаъданинг аввалги тўққиз кунларида рўза тутганларини ифодаловчи ҳадис мўминлар онаси Оиша розияллоҳу анҳонинг битта ҳадисидан рожиҳ қилинади. Бошқача ибора билан айтганда, зул-ҳижжанинг аввалги тўққиз кунида, хусусан, тўққизинчи арафа кунида рўза тутиш бидъат эмас, аксинча, бу кунда тутилган рўзада жуда катта ажр бор. Валлоҳу аълам ва аҳкам.\nШу жавоб кифоя қилади, деб ўйлайман.\nБиродарингиз 25 зул-қаъда 1440ҳ\nАто ибн Халил Абу Рошта 28 июл 2019м\n← АҚШ элчиси Америка қўшинлари Германиядан қисман олиб чиқиб кетилиши билан таҳдид қилди\nФаластинлик ва қуддуслик шарафли кишиларнинг қилган ишлари →\nАҚШ элчиси Америка қўшинлари Германиядан қисман олиб чиқиб кетилиши билан таҳдид қилди\nАҚШ элчиси Америка қўшинлари Германиядан қисман олиб чиқиб кетилиши билан...


Мунажжимлар башорати: 2018 йили Эгизаклар буржи вакилларини нималар кутмоқда? » Ўзбекистон янгиликлари – Zamin.uz\nЭгизаклар буржи вакиллари ит йилида ўта сергак бўлишлари лозим. Ўтган йилдагидек бўшашишингиз ит йилида сира тўғри келмайди. Ҳар бир муаммони уйдагилар, дўстлар билан бамаслаҳат амалга оширинг. Жуда қийналиб қолсангиз, худонинг ўзи қўллайди.\nФеврал ойида баъзи оиласизлар суюкли инсони билан турмуш қуриш ҳаракатига тушади. Март ойи охирига бориб келажак режаларни бир кўздан ўтказиб олинг. 2018 йил баҳори эгизаклар буржи вакиллари учун романтика, гуллаб-яшнаш ҳамда муҳаббат фаслига айланади. Профессионал касбингиз дориасида ҳам омад сиз тарафда бўлиши кутилади. Асосийси, ўзингизга қаттиқ ишонган ҳолда қалбингизга қулоқ тутиб иш тутсангиз бас.\n2018 йилда молиявий аҳволингиз ҳам тобида бўлади. Агар оилавий бюджетни ақл билан тузиб чиқа олсангиз, катмонингиз йил бўйи пулга тўла бўлади иншооллоҳ. Тижоратчилар эса йил давомида рақобатчилар билан зимдан кураш олиб боришади. Курашнинг интиҳоси ҳам ёқимли. Даромадлар ортади.\nТоза ҳаводан нафас олиш масаласини йил бўйи эсдан чиқармаслигингиз керак. Фермер бўлсангиз, 2018 йили қишлоқ хўжалик маҳсулотлари ҳосили мўл бўлиши кутилмоқда.\nЁзга бориб кимлардир тижоратга қўл уради, яна кимлардир олий ўқув юртига ҳужжат топшириш пайига тушади. Ит йили яхши ният билан ўқув юртлари остонасидан ҳатлаб ичкарига кирганларни ноумид қолдирмайди.\nОила қурмаганларнинг ошиғи олчи бўлади. Улар танлаган инсони билан муҳаббатнинг энг тотли таъмини тотибгина қолмай, тўй тараддудига ҳам тушиб кетишади. Оилалиларнинг кўпчилиги эса янги меҳмонни қарши олишади. Чақалоқ йиғиси гўё бутун дунёни тутади. Айримлар 2018 йил ёз ойларида янги уйга кўчиб ўтишлари мумкин. Баъзилар эса уй олди-сотдисида муваффақиятга эришади. Йил давомида молиявий масалада калта ўйлашга, шошма-шошарликка йўл берманг. Оғир вазиятларда ўзингизга нисбатан ёши улуғ ва тажрибаси кўпроқ яқинларингизга маслаҳат солишдан тийилманг.\n2018 йили сиз муҳаббатнинг қайноқ бағрида бўласиз. Учрашувлар, романтика, танишувларнинг ҳар бири бир умр ёдингизда қолади. Йил охиригача оила қурмаган дўстларимизни романтик кайфият тарк этмайди. Лекин қачонлардир ўзингиз кўнгил берган, кейинчалик характерлар ёки бошқа тафовутлар натижасида муносабатларни узган собиқ муҳаббатга қайтманг. Бу сизга бахт бера олмайди. Муаммоларингиз кўпайгани қолади.\nОиласизларнинг аксар қисми 2018 йили албатта бахтини топади. У инсонни шу қадар қаттиқ севиб қоласизки, тўй қилишга шоша бошлайсиз. Фақат бир нарса ёдингиздан чиқмасин. Муҳаббат қанчалар ўтли бўлмасин, ҳаёт қуриш бўсағасида тафаккурга суянган маъқул.\nОилалилар ҳам 2018 йили жуфти билан янада яқинроқ бўлишга, аҳил яшашга интилишлари лозим. Аммо жуфтингиз билан орангизда ўтадиган яхши-ёмон гапларни қариндошларга гуллашдан тийилинг. Бундай нарсаларни жиддий сабабларсиз бировларга айтиш аҳмоқликдан бошқа нарса эмас. Атроф тўла ғийбатчи, ҳасадгўй. Улар бир кун ўлишини, ана унда савол-жавоблар кескин бўлишини ўйлашмайди. Бугунидан нарини кўра олишмайди. Бахтингизга чанг солишдан тап тортишмайди. Шунинг учун оила сирлари ичкарида қолавергани маъқул.\n2018 йили оилангизни ватандек қаттиқ туриб ҳимоя қилинг. Қариндошлар, жуфтингиз билан муносабатларни мустаҳкамлаш ҳаракатида бўлинг. Ёши улуғ, ўсал ётган яқинларингизга алоҳида меҳр кўрсатинг. Баъзида билиб-билмай қалтис қадам босиб қўйишингиз ҳам эҳтимолга яқин. Иложи борича шундай хатоликларга йўл қўймасликка интилинг. Фарзандлар тарбиясида айтарли муаммо бўлмайди. Фақат уларнинг юриш-туришини, ўқишини кузатиб бориш зарур бўлади.\nСиз Меркурий бошқаруви остида дунёга келгансиз. У эса оилада тартибни, хотиржамликни хуш кўради. 2018 йил бошида ва охирида кўпчиликнинг хонадонида фарзандлар дунёга келиш эҳтимоли бор. Аравача, кроват ва памперсларни ҳозирлаб бораверинг.\nЙил давомида оила, шахсий ҳаёт масаласида таваккалчиликка йўл қўйманг, бунинг оқибати яхшилик билан тугамайди. Қай ишга қўл урманг, етти ўлчаб бир кесинг.\nАгар ит йилида саломатлигингиз меъёрда бўлишини хоҳласангиз, ҳар доим овқатланиш, иш, спортга алоҳида эътибор билан ёндашинг. Овқатнинг ҳам, спортнинг ҳам ўз меъёрлари бор. Организмни беҳуда жисмоний зўриқишга мубтало этишингиз жиддий хасталик чақириши ҳеч гап эмас.\nКуз ва қишда иссиқ кийинган ҳолда кўчага чиқинг, айниқса, 2018 йил қиши қаттол келиши кутилади. Буни унутманг. Иммунитетингизни кўтариш учун қиш, баҳор, куз, ёз демай мевалар истеъмолини тўхтатманг. Эмоцияни назоратда ушлашга ўрганинг. У асаб тизими ишдан чиқишида муҳим рол ўйнайди. Ўта ёқимсиз вазиятларда, жиддий талофатлар содир бўлган тақдирда ҳам барибир керагидан ортиқ ҳаяжонланиш, асабийлашиш сизга фойда бермайди. Аксинча депрессияни келтириб чиқаради.\nКўпроқ ҳаракатланинг, тоза ҳавода сайр қилинг, эрталаблар гимнастикани канда қилманг. Шамоллаганлар, грипп билан оғриганларга яқин борманг. Башарти ўзингиз ҳам шамоллаб қолсангиз, фақат халқона усуллар ёрдамида даволанинг.\nАнчадан бери миянгизда пишитиб келган янги режалар 2018 йили сизга асқотиши мумкин. Мартабани ошириш, пулни кўпайтиришда ўша режа ва ғояларга қайта-қайта мурожаат этинг. Иш масаласида йил бўйи муаммолар айтарли кўзга ташланмайди. Аксинча йилнинг иккинчи чорагида қўшимча даромад келтирувчи иш топилиши киссангизни янада қаппайтириши эҳтимолдан холи эмас. Баъзилар куз ойларида лотереяга катта пул ютиб олишлари ҳам ҳақиқатга яқин.\n2018 йили пул йиғишга ҳаракат қилманг, ҳатто уни пластик карточкада ҳам узоқ муддат ушлаб турманг, ҳеч кимга қарз берманг. Йирик харидларга қўл уришингиз мумкин. Бу ҳаракат муваффақиятли кечади.\nБажариб турган ишидан кўнгли тўлмаётганлар бўлса, 2018 йил бошидаёқ янги иш топиш ҳаракатига тушганлари маъқул. Шунда даромад ҳам бўлади, мартабани ошириш ҳам ўз йўлига тушади.\nУмуман айтганда, эгизаклар буржи вакиллари учун 2018 йилда пул энг яқин ҳамроҳга айланиши кутилади. Олдин уни сиз қидирасиз, ёзга бориб эса пулнинг ўзи сизни қидириб кела бошлайди.\n18:33 Мунажжимлар башорати: 26 август куни юлдузлар сизга нималарни ваъда қилмоқда?..\n19:25 Мунажжимлар башорати: 18 август куни юлдузлар сизга нималарни ваъда қилмоқда?..\n19:22 12 бурж вакилларини товуқ йилида нималар кутмоқда?


04.12.2018 – КУН УЗ\nГлавная / 2018 / December / 04\nАрхивы за день : 04.12.2018\n04.12.2018\tЖамият Comments Off on Сифатли таълим фақат ўқитувчига боғлиқ эмас\nНега дейсизми? Билим учун пойдеворни мактабда муаллим қўяди, у гўёки меъмор, безакчи, болани тўғри йўлга бошловчи мутахассисдир. Муаллим ўз касбининг устаси бўлса, таълим сифати ҳам ўсади. Аммо тасаввур қилинг: боланинг хотири паришон, тушкун кайфиятда ўтирса-ю, ўқитувчи минг жонини койитганидан нима наф? Фанлардан ўзлаштириши паст бўлган ўқувчининг муваффақиятсизлигига фақат ўқитувчи айбдор …\n04.12.2018\tЖаҳон Comments Off on 7 ёшли бола Youtube’да энг кўп пул топувчи блогерлар рўйхатида етакчилик қилмоқда\nForbes журнали Youtube’да энг кўп пул топувчи блогерлар рейтингини тузди. Рейтингга Райан исмли 7 ёшли бола етакчилик қилмоқда. У ота-онаси билан Ryan Toys Review каналини юритади. Улар бу каналда турли ўйинчоқларга видеошарҳларни жойлаштиришади. Ёш блогернинг каналига 17 млндан кўпроқ одам обуна бўлган. Блогернинг видеолари улар туфайли 26 млрд намойиш тўплаган. …\n04.12.2018\tИқтисодиёт Comments Off on Ўзбекистонда 11 ой давомида инфляция неча фоизни ташкил этгани маълум бўлди\nЖорий йилнинг ноябрь ойида мамлакатнинг истеъмол бозоридаги товарлар ва хизматлар нархи ўртача 2,3%га кўтарилди. Бундан Давлат статистика қўмитаси маълумотлари дарак бермоқда. Умумий ҳисобда 11 ой давомида истеъмол секторида инфляция даражаси 12,0%ни ташкил этди. Маълумот учун, 2017 йилнинг ноябрь ойида республика истеъмол секторидаги инфляция даражаси 2,0%ни ташкил этган. Ой давомида умумий нархлар …\n04.12.2018\tИқтисодиёт Comments Off on Долларнинг расмий курси 8300 сўмдан ошди\nЎзбекистон Республикаси Марказий банки 2018 йил 4 декабрдан бошлаб валюта операциялари бўйича бухгалтерия ҳисоби, статистик ва бошқа ҳисоботларни юритиш, шунингдек, божхона ва бошқа мажбурий тўловлари учун хорижий валюталарнинг сўмга нисбатан қуйидаги қийматини белгилади. Унга кўра, 1 АҚШ доллари ўтган ҳафтадаги курсга нисбатан 15, 65 сўмга кўтарилган ва 1 доллар 8314,85 …\n04.12.2018\tСпорт Comments Off on Лука Модрич “Олтин тўп”ни қўлга киритди\n“Реал Мадрид” ҳамда Хорватия терма жамоаси ярим ҳимоячиси Лука Модрич France Football томонидан ўтказилган 2018 йилги “Олтин тўп”га муносиб кўрилди. Хорватиялик футболчи “Ювентус” ҳужумчиси Криштиану Роналду ҳамда “Атлетико Мадрид” форварди Антуан Гризманни ортда қолдирди. Ўтган мавсумда 33 ёшли футболчи “Реал Мадрид” таркибида Чемпионлар Лигасидаги қаторасига учинчи ғалабани қўлга киритди. Хорватия …\n04.12.2018\tЖамият Comments Off on Прописка: ўз юртида муҳожирлар\nМаълум ҳақиқат: халқ жамиятга – бир организмга айлансагина том маънодаги халққа айланади. Бу эса халқнинг ҳар бир вакили ўзини ўша организмнинг узвий қисмидек ҳис этиши билан бўлади. Халқнинг том маънодаги жамиятга айланишини улуғ мақсад сифатида тан оладиган бўлсак, демак, бунга тескари келадиган ишларни, оз эмас кўп эмас, зараркунандалик – халқнинг …\n04.12.2018\tЖамият Comments Off on Фарғонада ўқитувчи обунага пул бермагани учун ўқувчиларни камситган ва урган\nФарғона вилояти Бувайда тумани 3-умумий ўрта таълим мактаби ўқитувчиси ўқувчиларни ҳақоратлагани, камситгани ва калтаклагани учун эгаллаб турган лавозимидан озод этилди. Бу ҳақда Халқ таълими вазирлиги ахборот хизмати хабар бермоқда. Бувайда тумани 3-умумий ўрта таълим мактабида синф раҳбарлари ва фан ўқитувчилари томонидан турли мақсадларга пул йиғилгани, пул бермаган ўқувчиларни ҳақоратлаш, калтаклашлар тўғрисида …


Эрон ядро келишувдаги баъзи шартларга амал қилишни тўхтатди | Qalampir.uz\nЭрон ядро келишувдаги баъзи шартларга амал қилишни тўхтатди\nОлам\t15 Май 2019 19:39 2055\nБугун, 15 майдан Эрон Ислом Республикаси “Ҳамкорликдаги умумий ҳаракатлар режаси” (ҲУҲР) ядро дастури доирасидаги бир қисм мажбуриятларини бажаришни тўхтатди. Бу ҳақда Эрон Атом энергетикаси агентлиги вакили ISNA ахборот порталига маълум қилди.\nМаълумотларга кўра, қарор Эрон Олий миллий хавфсизлик кенгаши томонидан қабул қилинган. Тез орада режадаги ишлар эълон қилиниши ҳамда Араке ва Натанзега ОАВ вакилларининг киритилиши масаласи кўриб чиқилаётгани таъкидланган.\nМанба расмий Теҳрон аввалроқ келишув иштирокчилари 60 кун ичида шартларни бажармаса, мамлакат уранни тўйинтириш ишларини қайта тиклаши, Аракедаги реактор модернизациясини якунлаши мумкинлиги ҳақида огоҳлантирганини эслатиб ўтди.\n8 май куни Эрон Президенти Ҳасан Руҳони ҲУҲРнинг иккита шартига амал қилиш тўхтатилганини эълон қилганди. Руҳони умумий уран миқдори 300 кгдан ошиб кетса, ортиқчасини чет давлатларга сотиш ҳақидаги бандларни назарда тутганди. Расмий Теҳрон Европадан келишувнинг Эрон манфаатлари акс этган бандлари, хусусан, банк соҳаси ва нефть савдоси масалалари бўйича мажбуриятларини бажаришини талаб қиляпти.\nМаълумот учун, Араке ва Натанзеда Эрон ядро объектлари жойлашган. Хусусан, Натанзеда уранни тўйинтириш бўйича иккита завод, Аракеда оғир сув ишлаб чиқарувчи завод ва оғир сувли тадқиқот реактори жойлашган.\nШу ўринда, “Ҳамкорликдаги умумий ҳаракатлар режаси” 2015 йилда бир томондан Эрон, иккинчи томондан БМТ Хавфсизлик Кенгашининг доимий аъзолари ва Германия ўртасида имзоланган келишув. Бироқ 2018 йил 8 май куни АҚШ келишувдан чиқди. Келишув Аракедаги реакторларни тинч мақсадларда ядро синовларини ўтказиш учун қайта қуришни ва уранни тўйинтириш даражасини 3,67 фоиздан ошириб юбормасликни назарда тутарди. Бунинг эвазига расмий Теҳрондан БМТ Хавфсизлик Кенгаши ҳамда АҚШ ва Европа Иттифоқининг бир томонлама санкциялари олиб ташланганди.\nЭрон ядро дастури\nЭрон вице-президенти коронавирус билан касалланди Эрон вирус ҳақидаги маълумотларни яширяптими? Эрон ва Туркия чегарасида 5,7 магнитудали зилзила юз берди. Қурбонлар бор Беш мамлакат Эрондан товон пули талаб қилди ОАВ: Эронда аёл коронавирусдан вафот этди “Ҳеч қачон!” Эрон АҚШ билан музокара қилмаслигини маълум қилди\n27 Февраль 13:17 34326\n25 Февраль 12:25 33628\n25 Февраль 09:35 25506\n25 Февраль 15:48 18315\n25 Февраль 12:30 14645


Қирғизистон президенти “июнь воқеалари” такрорланишига йўл қўймаслик учун умумий мафкура зарурлигидан баҳс этди\nҚирғизистон президенти Садир Жапаров Ўш ва Жалолобод вилоятларида юзлаб одам қурбон бўлишига олиб келган июнь воқеаларига 12 йил тўлиши муносабати билан мурожаатнома билан чиқди, дея хабар қилди Озодликнинг қирғиз хизмати.\nЖапаровга кўра, ўшанда “ташқаридаги бузғунчи кучлар ва айирмачилар” халқ бирлигига путур етказишга ҳаракат қилишиб, ўз манфаатлари йўлида адоват оловини ёққанлар. Ўша фожиавий воқеалар, президент таъбирича, барча миллат ва элатлар бирлиги ҳамма нарсадан муҳимлигини яна бир карра кўрсатган.\n“Мазкур фожиа бизнинг кўзимизни очди, давлат яхлитлиги учун ўз хатти-ҳаракатларимизда эҳтиёт бўлишимиз лозимлигини ойдинлатди. Бу воқеалар ҳар қирғизистонликни мамлакатимиз тақдири учун масъулият ҳис этишга мажбур қилди”, деган Жапаров.\nПрезидент бу каби фожиавий воқеалар юз беришига йўл қўймаслик учун барча миллат ва элатларни бирлаштирувчи ҳамда ёшларни толерантлик руҳида тарбиялашга йўналтирилган умумий мафкура зарурлигини урғулаган.\n2010 йил 10 июнь куни Ўш ва Жалолобод вилоятларида миллатлараро тўқнашув чиққан ва бир неча кун давом этган. Расмий маълумотларга кўра, июнь воқеаларида 446 киши вафот этган, қарийб икки минг киши турли даражада жароҳат олган. Шунингдек, 57 киши бедарак йўқолган, улардан 19 нафари ҳануз топилган эмас.\nХалқаро экспертлардан иборат мустақил комиссия ўшанда мазкур низо “қирғиз ҳукуматнинг этномиллатчиликка асосланган сиёсати маҳсули экани” тўғрисида хулосага келган. Аммо Қирғизистон парламенти бу хулосадан норози бўлиб, комиссия раиси Киммо Килюненни мамлакатда “исталмаган шахс” сифатида эълон қилганди.\nИюнь воқеаларидан аввалроқ (2010 йилнинг апрель ойида) Қирғизистонда халқ ғалаёни натижасида Муваққат ҳукумат иқтидорга келган эди. 2021 йилнинг баҳорида МХДҚ собиқ Муваққат ҳукуматнинг собиқ мулозимларига қарши очилган жиноят иши бўйича тергов қайтадан бошланганини маълум қилган.\nЖорий йилда Бош прокуратура мазкур иш бўйича президент Садир Жапаров ҳамда МХДҚ раиси Қамчибек Ташиев дохил қарийб 15 нафар собиқ ва амалдаги мулозим сўроқ бераётганини билдирган. Май ойида прокуратура собиқ Муваққат ҳукуматнинг уч аъзоси – Кенешбек Дуйшобаев, Исмоил Исақов ҳамда Бектур Асановга улар “Мансаб ваколатини суиистеъмол қилиш”да гумон қилинаётганлиги ҳақида огоҳлантирган. Бу учовлон ҳозирда иқтидордаги ҳукуматнинг фаол танқидчилари саналади.\nКейинроқ маълум бўлишича, назорат органи Муваққат ҳукуматнинг 9 аъзоси, жумладан собиқ президент Роза Отунбаева ҳамда собиқ давлат раҳбари Алмазбек Атамбаевнинг мол-мулкларига доир маълумотларни ўрганмоқда.


Украина президенти ким бўлади? - zarnews.uz\nУкраина президенти ким бўлади?\nҲозирча В.Зеленскийда имконият кўп. Украина президентлигига номзод Владимир Зеленский сайловларнинг иккинчи тури олдидан сайловчиларнинг 61 фоизини, амалдаги президент П.Порошенко эса 24 фоиз овоз олди, - дейилади «Рейтинг» ижтимоий гуруҳи томонидан аҳоли ўртасида ўтказилган ижтимоий сўровномада.\nБу президентликка сайловларнинг иккинчи тури олдидан ўтказилган илк ижтимоий сўров эди. Украина бўйлаб (Донбасдан ташқари) 5 апрелдан 10 апрелгача ўтказилган сўровномада Зеленскийни қўллаб-қувватлаган украиналикларнинг 41 фоизи Порошенкога қарши овоз беришини таъкидлаб ўтишган. Ижтимоий сўровномада 3 мингдан ортиқ респондентлар иштирок этишган.\nЭслатиб ўтамиз, жорий йилнинг 31 март куни мамлакат президентлигига сайловлар ўтказилган эди. Унда номзодларнинг бирортаси ҳам етарлича овоз тўплолмаганлиги учун 21 апрелда иккинчи тур бўлиб ўтади. Унда П.Порошенко ва В.Зеленский мамлакат раҳбарлиги учун кураш олиб боради.\nТеглар: сайлов Украина\nХалқ депутатлари вилоят Кенгашига сайлов ўтказувчи комиссия аъзоларини биласизми?\nСамарқанд вилоятида Олий Мажлис Қонунчилик палатасига сайлов ўтказувчи 16 та округ тузилди


Корхонанинг асосий воситалари қолдиқ қийматидан паст нархларда сотилса, ЯСТ бўйича қандай солиқ оқибатлари юзага келади?\nЖамиятимиз ягона солиқ тўлови тўловчиси ҳисобланади. 2017 йил феврал ойида жамият балансидаги асосий воситалар - маъмурий бино ва автомобил сотилган. Маъмурий бинонинг баланс қиймати (шартли) 450 000 сўм, қолдиқ қиймати 330 000 сўм. Автомобилнинг баланс қиймати (шартли) 50 000 сўм, қолдиқ қиймати 30 000 сўм. Кузатув кенгашининг қарорига асосан маъмурий бино 100 000 сўмга, автомабил 10 000 сўмга бахоланиб сотилди. Ушбу мамурий бино ва автомобил хизматда фойдаланиш, ишлаб чиқаришни ривожлантириш учун бир неча йил олдин сотиб олинган ва улардан ҳозирги кунга қадар фойдаланиб келинган.\nАсосий воситалар реализациясидан олинган даромад (фойда) ЯСТни ҳисоблашда солиққа тортиладиган базага киритилади (СКнинг 355-моддаси, 132-моддаси 1-банди). Солиққа тортиладиган фойда Низомда (АВда 29.08.2004й. 1401-сон б-н рўйхатга олинган) белгиланган тартибда ҳисоблаб чиқарилади.\nАсосий воситаларни сотишдан олинган молиявий натижа (фойда ёки зарар), қўшилган қиймат солиғи билан мазкур объектни сотиш харажатлари ҳисобга олинган ҳолда, сотувдан тушган тушум ва сотилаётган асосий воситаларнинг қолдиқ (баланс) қиймати ўртасидаги, резерв капитални ҳисобга олиш ҳисобварақларида ҳисобга олинадиган асосий воситаларни қайта баҳолаш натижаларига (сальдога), яъни аввалги қўшимча баҳолаш суммаларининг асосий воситалар ушбу объектини аввалги арзонлаштиришлар суммасидан ошишига тузатилган фарқ сифатида белгиланади.\nАсосий воситаларни сотишдан олинган молиявий натижани аниқлашни мисолда кўриб чиқамиз:\nАсосий воситанинг дастлабки (тикланган) қиймати - 450 000 сўм, қолдиқ қиймати - 330 000 сўм, сотиш нархи - 100 000 сўм;\nМазкур асосий восита бўйича қайта баҳолаш бўйича тузатишлар счети сальдоси - 150 000 сўм (шартли).\nАсосий воситаларни сотиш билан боғлиқ харажатлар бўлмаган. Корхона ҚҚС тўловчиси эмас.\nМолиявий натижани аниқлаш формуласи қуйидагича кўринишда бўлади:\n(Сотиш нархи – қолдиқ қиймат – ҚҚС) – (АВ сотиш билан боғлиқ харажатлар) + АВ қайта баҳолаш счетида йиғилган сальдо\nУшбу формула асосида ҳисоб-китобни амалга оширсак корхона асосий воситани сотишдан (100 000 – 330 000) +150 000 = - 80 000 сўм зарар кўрган бўлади.\nДемак, ушбу операция бўйича солиққа тортиладиган даромад суммаси мавжуд эмас. Агар ҳисоб – китоб натижаси мусбат сон чиқса, у солиққа тортиладиган базага киритилиб, корхона асосий фаолияти тури учун белгиланган ставкада ЯСТга тортилар эди.


Тошкентда ўғирлик: жиноятчилар ушланди\n31 Mart 21:21 Ҳодисалар\nкекса одам ТАЛОНЧИЛИК ТОШКЕНТ эгаллаб олиш ҳужум қилиш\nИчки ишлар вазирлиги ҳузуридаги Тергов бошқармаси матбуот хизмати пойтахтда кекса одамга унинг мулкига ноқонуний эгалик қилиш мақсадида ҳужум уюштирилгани ҳақида хабар берди.\nМаълум бўлишича, шу йил 25 март куни, тахминан соат 12:30 да, номаълум шахслар Авиасозлар кўчасидаги 1-уй ёнида жойлашган гаражлар ёнида, бошқаларнинг мол-мулкини очиқдан-очиқ ўғирлаш мақсадида 52 ёшли Владислав Е.га ҳужум қилишган. Ва юзлари ва кўкрак қафаси соҳаларида қўллари ва оёқларига тан жароҳати етказишган, улар унинг Самсунг мобил телефони ва 40 АҚШ доллари миқдоридаги пулларини эгаллаб олишган.\nКейин улар жиноят содир этилган жойдан қочиб кетишди.\nНатижада Владислав Э. танадаги шикастланишларни ёпиқ мия шикастланиш, юз ва кўкрак қафасидаги юмшоқ тўқималар жароҳати олди.\nЎтказилган тезкор-қидирув тадбирлари давомида ушбу жиноят 33 ёшли Владимир П. ва 35 ёшли Евгений Ф. томонидан содир этилганлиги аниқланиб, улар процессуал тартибда ҳибсга олинган.\nУшбу факт бўйича Яшнобод тумани ИИБ ҳузуридаги Тергов бўлими Владимир П. ва Евгений Ф.га нисбатан 164-модданинг 2-қисмининг «б» бандига биноан (олдиндан тил бириктириб, шахслар гуруҳи) Ўзбекистон Республикаси Жиноят кодексининг.\nШуни таъкидлаш керакки, ушбу турдаги жиноятни содир этганлик учун қонунда 8 йилдан 10 йилгача озодликдан маҳрум қилиш тарзидаги жиноий жавобгарлик кўзда тутилган.\nУфада ўзбекистонликдан 130 кг носвой олинган


Бир қатор Тошкент кўчалари капитал таъмирдан чиқарилади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бир қатор Тошкент кўчалари капитал таъмирдан чиқарилади\t17:56, 22 февраль 2016\tЎзбекистон пойтахти Тошкент шаҳрининг бир қатор кўчаларида капитал таъмирлаш ишлари олиб борилиши режалаштирилди, дея хабар берди “gazeta.uz” нашри.\nШаҳар кўчаларининг таъмири билан шуғулланувчи махсус бошқарма саккизта кўчанинг капитал таъмири учун умумий нархи 7,562 миллиард сўмлик тендер танловини эълон қилди. Қуйидаги номлари келтирилган кўчаларда капитал таъмирлаш ишлари олиб борилади:\n• Нукус кўчаси (Бобур кўчасидан Тараққиёт кўчасигача бўлган транспорт тоннеллигача) — 977,638 млн сўм;\n• Бобур кўчаси (аэропорт кўпригидан то Нукус кўчасигача) — 349,406 млн сўм;\n• Янги Юнусобод кўчаси (Янги шаҳардан то Тошкент халқа йўлигача) — 1,641 млрд сўм;\n• Ҳ. Байқаро кўчаси (Бектемир туман давлат солиқ идораси биносидан то Бектемир йўли кўчасигача) — 1,648 млрд сўм;\n• Қорасарой кўчаси (Абдулла Қодирий кўчасидан то Кумлоқ кўчасигача) — 654,421 млн сўм;\n• Бешёғоч кўчаси (Самарқанд Дарвоза кўчасидан то мачитнинг олдигача) — 322,326 млн сўм;\n• Катта Қаъни кўчаси (Фозилтепа кўчасидан то Ал-Хоразмий кўчасигача) — 1,617 млрд сўм;\n• Бешариқ кўчаси (Иззат кўчасидан то 48-уйгача) — 353,019 млн сўм.\nБарча кўрсатилган кўчалардаги таъмирлаш ишлари 25 октябрга қадар тугатилади. Лойиҳани молиялаштириш шаҳар маҳаллий бюджети ҳисобидан амалга оширилади.


Huvaydo турар жой мажмуасида яшашнинг афзалликлари\n08:28 / 09.10.2020\nПойтахтимизнинг Шайхонтоҳур туманида шу номдаги маҳаллада жойлашган Huvaydo турар жой мажмуаси қуриб битказилган. Унда 90 фоиздан зиёд хонадонлар аллақачон сотилиб, аҳоли кўчиб келган. Қолган хонадонлар харидорлари учун қандай афзаллик ва фойдали таклифлар мавжуд?\nЗамонавий ва шинам Huvaydo турар жой мажмуаси уй-жой учун барча талабларга жавоб беради:\nКенг ҳудуд – турар жой мажмуаси марказида етти қаватли Huvaydo Tower ва бешта олти қаватли уй-жой биносидан иборат. Айнан Huvaydo Towerда сўнгги хонадонлар ўз эгасини кутмоқда. Мажмуанинг умумий майдони 20000 квадрат метрни ташкил қилиб, шундан 17000 квадрат метр майдон – ҳовли яшил майдонлари ва инфратузилма зонаси.\nТайёр – барча хонадонлар сифатли таъмирланиб сотилмоқда ҳамда кўчиб келишга тўлиқ тайёр. Бу эса хонадон таъмирлашга кетадиган харажат ва вақтни тежайди.\nИшончли – Huvaydo турар жой мажмуаси қурилиш ишлари тўлиқ якунланган ва фойдаланишга топшириш кам сонли лойиҳалардан бири. Мажмуага аҳоли кўчиб келиб яшаётганига бир йилдан ортиқ вақт бўлди. Ундаги барча инфратузилма тўлиқ ишлайди ҳамда унинг афзалликларидан бу ерда истиқомат қилаётганлар фойдаланмоқда.\nХавфсиз – бутун мажмуада узлуксиз видеокузатув олиб борилади. Кириш жойида назорат пункти ўрнатилган. Бутун мажмуа атрофи ўралган. Ҳудудда пиёдалар ва автомобил турар жойлари аниқ белгиланган.\nКатта хонадонлар – турар жой мажмуасида харидорларга 133 квадрат метрга эга катта хонадонлар таклиф этилади. Амфитеатр услубидаги улкан холл, ойнаванд лифт ва гумбаз, кенг йўлаклар, хонадонлардаги катта панорама деразалар каби барча жиҳатлар аҳоли қулайлиги учун яратилган.\nҚулай – мажмуада болалар ва спорт майдончалари, дам олиш жойлари, ўриндиқлар, фавворалар ва ландшафт билан бойитилган ҳовли мавжуд. Автомобиль эгалари учун ер ости ва ер усти автотураргоҳ жойлари бунёд этилган. Сўнгги хонадонлар харидорларига ер ости автотураргоҳидан жой совға қилинади!\nСифатли хизмат – ProSM бошқарув компанияси мажмуадаги уй-жой ва маиший масалаларни ҳал қилади. Шунингдек, компаниянинг мажмуа ҳудудида тозаликни сақлаш, муҳандислик тизимларида профилактика ишларини олиб бориш, лифт ускуналарига хизмат кўрсатиш ва бошқа вазифаларни ўз ичига олади.\nФойдали – Huvaydo турар жой мажмуаси хонадонларини 18 ойлик муддатли тўлов шартларидан фойдаланиб харид қилишингиз мумкин.\nHuvaydo турар жой мажмуасидаги мукаммал лойиҳаланган хонадонлар эгаси бўлиш имкониятини бой берманг. Таклиф чекланган.\nСотув офисига ташриф буюриб танлаган хонадонингиз ва мажмуага оид барча жиҳатлар билан танишишингиз мумкин.\nБатафсил маълумотларни сиз қуйидаги телефон рақами орқали ёки савдо офисига ташриф буюрган ҳолда билиб олишингиз мумкин: +99895 194-00-40\nСотув офиси манзили: Тошкент шаҳри, Шайхонтоҳур тумани, ал-Хоразмий кўчаси, 60-65 уйлар.\n09:00 / 02.03.2021\nHuvaydo турар жой мажмуасидаги шинам хонадонларда яшанг!\n09:00 / 20.02.2021\nHuvaydo – шинам хонадонлар сизни кутяпти!\n09:00 / 02.02.2021\nHuvaydo – замонавий, қулай ва мукаммал маскан\nHuvaydo: оилангиз учун муносиб танлов


Миср референдумида янги конституция маъқуллангани айтилмоқда\nМиср сайлов комиссияси вакиллари ҳафта бошида ўтказилган икки кунлик референдум натижасида янги конституця 90 фоиз сайловчи томонидан маъқулланганини айтмоқда.\nПайшанба куни давлатга қарашли хабар агентликлари референдумда берилган овозларни санаш давом этаётгани, лекин конституциянинг қабул қилингани аниқ бўлганини хабар қилди. Ҳарбийлар янги ҳужжат мамлакатда демократия қайта ўрнатилишини кафолатлайди, демоқда.\nМиср Ички ишлар вазирлигига кўра, референдумда рўйхатга олинган сайловчиларнинг 55 фоизи қатнашган. Мазкур овоз бериш ўтган йили исломчи президент Муҳаммад Мурсийнинг ҳокимиятдан олиниши ортидан ҳарбийлар томонидан иқтидорга келтирилган ҳукумат учун муҳим аҳамият касб этади.\nМурсий дохил Мусулмон Биродарлиги референдумни бойкот қилди. Мурсий ағдарилганидан кейин мамлакатда авж олган зўравонликлар сешанба ва чоршанба кунги референдум пайтида ҳам давом этди. Икки кун давомида тўққиз киши ҳалок бўлиб, 450 одам ҳибсга олингани айтилмоқда.


Миллий энергия хавфсизлиги жамғармасининг етакчи таҳлилчиси Игорь Юшков "Шимолий оқим -2" мавзусида муҳокама қилмоқда.\nПольша рақобат ва истеъмолчилар ҳуқуқларини ҳимоя қилиш қўмитаси (UOKiK) "Газпром" дан лойиҳани молиялаштириш бўйича тергов доирасида "Шимолий оқим-2" иши бўйича маълумотлар беришни талаб қилди.\n"Газпром ҳам, Engie ҳам шуни таъкидлашлари керакки, Польша монополияга қарши қўмитаси бундай ишларни кўриб чиқиш ваколатига эга эмас. Яъни, "Газпром"га бирон бир жойда кредит бериш тақиқланмаган. Ҳатто бундай санкциялар ҳам йўқ. Польша монополияга қарши органи нима сабабдан бу масалани ҳал қилиши керак. Нимага асосан Франция компанияси ва Польшада рўйхатдан ўтмаган "Шимолий оқим -2" операторига кредит бериш масаласини ҳал қилади?" - деди мутахассис Sputnik радиосига.\nУнинг сўзларига кўра, бундай сўров билан Европа Иттифоқининг монополияга қарши хизмати "Газпром"га бу каби талаб билан мурожаат қилиш ҳуқуқига эга, лекин Польша эмас.\nЮшков, шунингдек, Польша антимонопол қўмитасининг ҳаракатлари "Шимолий оқим -2" лойиҳасини тўхтатишга қаратилган очиқ уринишдир. Аслида, қўмитанинг "Шимолий оқим -2" ишини кўриб чиқишга ваколати йўқ.


Ўзбекистонда пахта яккаҳокимлигидан қутулиш бошландими? - BBC News O'zbek\nФото муаллифлик ҳуқуқи SCREEN SHOT OF UZBEK TV\nЎзбекистон расмий маълумотларига кўра, 2016 йилнинг тўққиз ойи мобайнида мамлакатдан четга мева-сабзавот олиб чиқиш 40 фоиз ўсган.\nАйни пайтда пахта майдонларини йилдан-йилга қисқартириб, сув кўп сарфланадиган ҳамда меҳнати машаққатли пахта экини ўрнига боғлар ва иссиқхоналар барпо этиш зарурлиги таъкидланмоқда.\nМустақил таҳлилчилар узоқ йиллардан буён 1 гектар майдондаги пахта қанча даромад келтирадию, шунча майдонга экилган картошка-пиёз ёки қовун-тарвуз ёхуд олма-гилос боғига айлантирилган боғ қанча даромад беришини ҳисоб-китоб қилиб, пахта ўзини оқламаслигини айтиб келадилар.\nБунинг устига, минтақанинг асосий сув манбалари бўлган Қирғизистон ва Тожикистондаги кўп асрлик музликлар эриши шиддатлашган, бундан кейин Ўзбекистоннинг пахтачиликка ихтисослашган бутун бошли туманларига сув етказиб бориш йил сайин қийинлашиши кутилмоқда.\nМамлакат раҳбарияти кўп йиллардан буён пахта майдонларини қисқартириш режаси борлигини айтиб келади.\nБироқ шу йил баҳоридан бир замонлар Ўзбекистоннинг "ўзиники" ҳисобланиб келган Россиянинг мева ва сабзавот бозорларини қайта қўлга киритиш йўналишидаги ҳаракатлар бошланди, дейиш мумкин.\nАпрел ойида Ўзбекистонда мева-сабзавот ва полиз маҳсулотларини хорижга олиб чиқиш ва четда сотиш билан шуғулланадиган "Ўзагроэкспорт" ширкати ташкил этилди.\nИюл ойида Тошкентда бўлиб ўтган халқаро мева ва сабзавот ярмаркасида муваққат президент, Бош вазир Шавкат Мирзиёев 2020 йилга бориб Ўзбекистон мева-сабзавот ишлаб чиқаришни йилига 32 миллион тоннага етказишни режалаштираётганини айтди.\nЖаноб Мирзиёев айтишича, бугунги кунда Ўзбекистонда 160 мингдан ортиқ фермерлик хўжалиги боғбонлик ва полиз маҳсулотлари етиштирмоқда.\nСентябр ойида четга мева-сабзавот экспорт қилувчиларнинг мажбурий валюта тўловини икки баробар камайтиришга қарор қилинди.\nАгар 9 ойлик сарҳисобига қараладиган бўлса, Ўзбекистондан 543 минг тонна мева-сабзавот экспорт қилинган. Бу 2015 йилнинг 9 ойига солиштирганда 40 фоиз кўп дегани.\nЎзбекистон Либерал-демократик партиясининг қурултойида ўзининг президентликка номзод сифатидаги сайловолди дастурини эълон қилган Бош вазир Шавкат Мирзиёев келгуси йил 18000 гектар пахта ва 1000 гектар ғалла майдони қисқартирилиб, уларнинг ўрнига боғлар, токзор ва иссиқхоналар ташкиллаштириш режаланганини айтган.\nШунингдек, бутун республика бўйлаб қўшимча 200 минг тонна мева-сабзавотни сақлашга мўлжалланган совуқ омборхоналар қурилиши мўлжаллангани маълум қилган президентликка номзод Шавкат Мирзиёев.


Тадқиқот: Шарқий Европа ва МДҲ давлатлари аҳолиси Россия ва АҚШни асосий хавф манбаи деб ҳисоблайдилар\nГэллап институти Шарқий Европа ва МДҲ давлатлари аҳолиси қандай давлатларни асосий хавф манбаи деб ҳисоблашлари ўрганилган тадқиқот натижаларини чоп этди.\nРеспондентларнинг жавоблари савол қаерда берилганига боғлиқ бўлган. Европа Иттифоқи таркибига кирувчи давлатлар асосий хавф манбаи сифатида Россияни айтишган. Мисол учун, бундай фикрни 69 фоиз поляклар, 58 эстонлар ва 57 фоиз руминлар билдирган. Шу билан бирга 39 фоиз греклар бош хавф сифатида Германияни кўришмоқда.\nЕвропа Иттифоқига кирмайдиган давлатлар хавф сифатида АҚШ ёки қўшни давлатларни айтишган.\nМДҲ давлатлари ўртасида фикрлар турлича бўлди: 52 фоиз украинлар бош хавф Россиядан таралаётганини айтишган. Қозоғистон, Қирғизистон ва Беларусь ҳамда 64 фоиз россияликлар ўзлари учун бош хавф деб АҚШни айтишган.\nТожикистон, Албания, Чехия, Қозоғистон, Молдова ва Болгарияда ИШИД энг катта хавф деб айтилган.


Муаззам Иброҳимова — Sof.uz\n1975 йил Фарғонада туғилган. Болалар шифокори, блогер. Турк дунёси журналистлари федерацияси ва Турк дунёси ҳужжатли фильмлар фестивалининг Ўзбекистондаги вакили.\n20.11 10:36 956 Муаззам Иброҳимова\nТан олайлик, сўнги йилларда мудҳиш воқеалар, хабарлар кўпайиб кетди. Энди ўғрилик, талон-тарож, қўни-қўшни, қариндош-уруғ низолари, ҳатто, гиёҳвандлик ҳам майда жиноятга айланиб, ўзбек аёллари янги трендда ўзларини кўрсатишга ўтишди.\nСаратондан бедаво дардлар\n2.11 11:12 820 Муаззам Иброҳимова\nДиққатимни енгилгина кийинган она ва уни қўлидан ушлаб олган рангпар, нимжон ўн ёшлардаги қизи жалб этди. Улар ўша у ер бу ерда турган одамлар олдига бориб нимадир сўрашар, бадқовоқ автовокзал хизматчиси яқинлашиб танбеҳ берса узоқроққа қочишарди.\nМиллат юрагидаги игналар\n23.01.2018 14:49 33 Муаззам Иброҳимова\nФарғонада танасидан ўн олтита игна топилган чақалоқ хақидаги хабарни ўқиганимдан буён юрагим симиллаб, азоб беради. Табрикламайсизми?! Яна довруқ қозонамиз. Тирик гўдак танасидаги игналар сони билан ҳам Гиннеснинг “Рекордлар китоби”га кирадиган бўлдик.\nҚариялар уйидаги олим: Уйимни эмас, илмий ишларимни қайтарсин\n6.01.2018 19:41 30 Муаззам Иброҳимова\nҚимматли ускуналарнинг ички тизими устида изланиш олиб борган ўзбек олими бугун қариялар уйида муҳтож аҳволда. Ажабланяпсизми? Ҳа, биз шу кўйга етиб келдик. Ижодкор Муаззам Иброҳимова профессор Пўлат Орипов билан суҳбатининг давомини чоп этди.\nХотирасини йўқотган машҳур ўзбек олими қариялар уйида\n31.12.2017 17:33 74 Муаззам Иброҳимова\nТаниқли ижодкор Муаззам Иброҳимованинг ўзи гувоҳи бўлган воқеа ҳақидаги ушбу мақоласи кишини чуқур ўйга толдиради. Илм-фан кишиси, умрини бойиш ёки юксак мартабани эгаллаш учун эмас, юртига билими орқали хизмат қилишни истаган олим Пўлат Убаевич Орипов қариялар уйида афтодаҳол алфозда умр кечириши ғоят номақбул ҳол, айниқса ўзбек миллати учун.\nЮракдаги гаплар ёхуд винога баҳо қўйган устоз\n3.04.2017 16:34 46 Муаззам Иброҳимова\nБу дардномамни тўрт йил аввал ёзганимда атиги 28 тагина дўстим ўқиб, улардан уч- тўрттасигина фикр билдиришга журъат қилганди. Ўшанда тиббиёт олийгоҳнинг биринчи босқичида таълим олардим. Анатомия фанидан баҳоларим беш, ўзлаштиришим гуруҳимиздагиларга нисбатан аъло. Сабаби бизга ўз фанининг фидойиси дарс ўтарди.\n8.09.2016 07:00 19 Муаззам Иброҳимова\nБундан уч йил аввал Файзбоғ сабаб афғонистонлик ўзбек аёли билан танишиб, опа –сингил тутиниб қолдик. Аждодлари асли сурхонлик бўлган Насима Ватан хақида кўп саволлар берарди: —Апа, сиз Сурхонга бўлганмисиз? —Йўқ сингилжон, аммо ниятим бор, насиб қилса, албатта, бораман. —Ўзбакистон ростдан ҳам шунақа чиройлиғми? —Тушунмадим...\nОлимпиада қаҳрамонларига аталган шеър\n22.08.2016 16:29 25 Муаззам Иброҳимова\nРИОДА ЎТГАН ОЛИМПИАДА ЎЙИНЛАРИ ҒОЛИБЛАРИ, СОВРИНДОРЛАРИ УЛАРНИНГ УСТОЗЛАРИГА ВА БАРЧА ИШТИРОКЧИЛАРГА ЭҲТИРОМ БИЛАН БАҒИШЛАДИМ.


Қозоғистонда Ўзбекистон элчихонасининг янги биноси очилди...\n06.12.2021 19:02 0 1511\nЎзбекистон президентининг давлат ташрифи доирасида Нур-Султон шаҳрида мамлакатимиз элчихонаси янги биносининг очилиш маросими бўлди. Бу ҳақда давлат раҳбарининг матбуот хизмати хабар берди.\nҚайд этилишича, президент Шавкат Мирзиёев ва президент Қасим-Жомарт Тоқаев рамзий боғични кесиб, янги бинони тантанали равишда очдилар.\nПрезидентлар элчихонада яратилган шароитлар билан танишди.\nЗамонавий бино юртимиз қурувчилари томонидан барпо этилган. Хоналар миллий услубда безатилган.\nДипломатик ваколатхона ҳудудида асосий бино, консуллик бўлими, ходимлар учун уй, дипломатик миссия раҳбарининг қароргоҳи, болалар ва спорт майдончалари жойлашган.\nМузокара хоналари, анжуманлар залида барча шароитлар мавжуд. Элчихонанинг ўз кутубхонаси ҳам бор.\nИш жараёнларини самарали ташкил этишга алоҳида эътибор қаратилган, ахборот технологиялари кенг жорий қилинган. Бу ердаги интерфаол ускуналар музокараларни онлайн шаклда ўтказиш имконини беради. Консуллик фаолияти учун «электрон навбат» тизими ўрнатилган, бу ерга келувчилар маълумотларни интерфаол тарзда олиш имкониятига эга.\nАлоҳида эҳтиёжли одамлар учун ҳам зарур шароитлар яратилган.\nБир сўз билан айтганда, янги элчихона биносида барчаси иш сифати ва самараси юқори бўлишига, қардош мамлакат билан шерикликни янада кенгайтиришга қаратилган.\nШавкат Мирзиёев ва Қасим-Жомарт Тоқаев элчихонанинг Фахрий меҳмонлар китобида қайд ёзиб қолдирдилар.\nЎзбекистон Шавкат Мирзиёев элчихона Қозоғистон Қасим-Жомарт Тоқаев